
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Δ5/5758 (1) 

Άρση άδειας ιδρύσεως και λειτουργίας Ιδιωτικού Δημοτικού Σχολείου «Αττικό 
Εκπαιδευτήριο». 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

ά) Τις διατάξεις του Α.Ν. 2545/40 (ΦΕΚ 287/Α'/40) και του άρθρου 57 
του Ν. 682/1977 (ΦΕΚ 244/Α'/77). 

β) Το αριθ. πρωτ. 2036, 2037 έγγραφο του 1 ου Γραφείου α/θμιας εκπ/σης 
Νομαρχίας Αθηνών με το οποίο διαβιβάστηκε η από 7.9.1989 αίτηση των Αικ. 
Αρώνη - Παναγιωτίδου και Βασ. Παναγιωτίδου, ιδιοκτητριών του Ιδιωτικού 
Δημ. Σχολείου «Θετικό Εκπαιδευτήριο», περί άρσεως της άδειας ιδρύσεως και 
λειτουργίας του επ’ ονόματι του Ιδιωτικού Δημοτικού Σχολείου. 

γ) Την αριθ. Η/5830/18.8.89 (ΦΕΚ 556/Β'/25.7.89) απόφαση, αποφα¬ 
σίζουμε: 

Αίρουμε, από το σχολικό έτος 1989-1990 την άδεια ιδρύσεως και λειτουρ¬ 
γίας του Ιδιωτικού Δημ. Σχολείου «Αττικό Εκπαιδευτήριο», που λειτουργούσε 
στην οδό Νοταρά 28 στον Ταύρο. 

Η απόφαόη αυτή να διγμοσιευθεί στην Εφημερίδα της Κυβεμνήσεως. 

Αθήνα, 10 Νοεμβρίου 1989 

Ο ΥΠΟΥΡΓΟΣ! 

Δ. ΔΕΣΠΟΤΟΠΟΥΛΟΣ 
-*- 

Αριθ, Δ5/5758 (2) 

Άρση άδειας ιδρύσεως και λειτουργίας Ιδιωτικού Νηπιαγωγείου«Αττικό Εκ¬ 
παιδευτήριο». 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

α) Τις διατάξεις του Α.Ν. 2545/40 (ΦΕΚ 287/Α'/40) και του άρθρου 57 
του Ν. 682/1977 (ΦΕΚ 244/Λ'/77). · 

β) Το αριθ. πρωτ. 2036, 2037 έγγραφο του 1ου Γραφείου Α/θμιας Εκπ/ 
σης Νομαρχίας Αθηνών, με το οποίο διαβιβάστηκε η από 7.9.1989 αίτηση των 
Αικ. Αρώνη-Παναγιωτίδου και Βασ. Παναγιωτίδου, ιδιοκτητριών του Ιδιωτι¬ 
κού Νηπιαγωγείου «Αττικό Εκπαιδευτήριο», περί άρσεως της άδειας ιδρύσεως 
και λειτουργίας του επ’ ονόματι του Ιδιωτικού Νηπιαγωγείου. 


γ) Την αριθ. Η/5830/18.8.89 (ΦΕΚ 556/Β'/25.7.89) απόφαση περί με- 
ταβιβάσεως εξουσίας υπογραφής «Με εντολή Υπουργού» στους Γενικούς Γραμ¬ 
ματείς και τους Προϊσταμένους Δ/νσεων και Τμημάτων, αποφασίζουμε: 

Αίρουμε, από το σχολικό έτος 1989-1990 την άδεια ιδρύσεως και λειτουρ¬ 
γίας του Ιδιωτικού Νηπιαγωγείου «Αττικό Εκπαιδευτήριο», που λειτουργούσε 
στην οδό Νοταρά 28 στον Ταύρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Νοεμβρίου 1989 
Ο ΥΠΟΥΡΓΟΣ 

Δ. ΔΕΣΠΟΤΟΠΟΥΛΟΣ 

--ψ- 

Αριθ. Φ.131.3/Β2/4806 (3) 

Άδεια κατοχής Β' θέσης στον Ξενοφώντα Βεργίτη. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παρ. 4 του άρθρου 1 του Ν. 1256/82 «για πολυθεσία, 
την πολυαπασχόληση και την καθιέρωση ανωτάτου ορίου απολαβών στο δημό¬ 
σιο τομέα κ.λπ.». 

2. Την αριθ. Β2/5305/7.9.83 (ΦΕΚ 523/Β') απόφαση των Υπουργών 
Προεδρίας της Κυβερνήσεως, Οικονομικών και Εθνικής Παιδείας και θρησκευ¬ 
μάτων. 

3. Το άρθρο 9 παρ. 3 του Ν. 1835/89 (ΦΕΚ 76/Α'/89). 

4. Το άρθρο 104 παρ. 2 του Συντάγματος. 

5. Το αριθ. 3175/1417/23.10.89 έγγραφο του Πανεπιστημίου Αθηνών, 

αποφασίζουμε: . · 

Παρέχουμε την άδεια στον Ξενοφώντα Βεργίνη, βοηθό του τμήματος Οικονο¬ 
μικών Επιστημών του Πανεπιστημίου Αθηνών να κατέχει και τη θέση του Γ ενι¬ 
κού Γραμματέα των Δημοσίων Επιχειρήσεων και Οργανισμών του Υπουργείου 
Εθνικής Οικονομίας. 

Ο ενδιαφερόμενος λαμβάνει το σύνολο των ακαθάριστων αποδοχών της πρώ¬ 
της κατεχόμενης θέσης, και 3/4 των ακαθαρίστων αποδοχών της δεύτερης 
χρονικά θέσης με την προϋπόθεση ότι τα 3/4 της β' θέσης δεν θα είναι περισσό¬ 
τερα από το σύνολο των αποδοχών της πρώτης θέσης. 

Το σύνολο των αποδοχών και από τις δύο θέσεις δεν μπορεί να υπερβαίνει σε 
καμμιά περίπτωση το ανώτατο όριο απολαβών του άρθρου 6 του Ν. 1256/82. 

II (απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Νοεμβρίου 1989 
Ο ΥΠΟΥΡΓΟΣ 

Δ. ΔΕΣΠΟΤΟΠΟΥΛΟΣ 
- 4- 

Αριθ. Δ15/01/376 (4) 

Τροποποίηση απόφασης σχετικά με τον αριθμό των εγγραφομένων στα Νομαρ¬ 
χιακά Μητρώα επιχειρήσεων για το έτος 1989. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 16 παρ. 6 του Ν. 1418/1984, όπως συμπλη¬ 
ρώθηκαν με τις διατάξεις του άρθρου 15 παρ. 6 του Ν. 1561/85 «Ρυθμιστικό 
σχέδιο και πρόγραμμα προστασίας περιβάλλοντος της ευρύτερης περιοχής της 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


θεσ/νίκης και άλλες διατάξεις» (ΦΕΚ 148/Α'/6.9.85). 

2. Την αριθ. Δ15/02/205/16.5.1989 απόφαση τοιι Υπουργού ΠΕΧΩΔΕ 
(ΦΕΚ 475/Β'/1989) για τον καθορισμό του αριθμού των επιχειρήσεων εμπει- 
οοτεχνών που μπορούν να εγγραφούν στα Νομαρχιακά Μητρώα για το έτος 
1989. 

3. Το γεγονός ότι οι εγγεγραμμένες ήδη επιχειρήσεις στα Νομαρχιακά Μη¬ 
τρώα αλλά και οι επιχειρήσεις του ΜΕΕΠ κατωτάτης τάξεως υπερεπαρκούν για 
την εκτέλεση μικρών έργων, αποφασίζουμε: 

Τροποποιούμε την αριθμ. Δ15/02/205/16.5.89 απόφασή μας (ΦΕΚ 
390/Β’/89 και 475/Β/89) και καθορίζουμε τον αριθ. επιχειρήσεων που μπο¬ 
ρούν να εγγραφούν συνολικά μέχρι τέλος του έτους 1989 στα Νομαρχιακά Μη¬ 
τρώα, κατά Νομαρχία ως κατωτέρω: 

α) Μέχρι 40 επιχειρήσεις στις Νομαρχίες Ηλείας, Τρικάλων και Κυκλάδων. 

β) Μέχρι 28 επιχειρήσεις στις Νομαρχίες Γρεβενών και Χίου. 

γ) Μέχρι 16 επιχειρήσεις στις Νομαρχίες Ευρυτανίας, Χαλκιδικής, Ρέθυ¬ 
μνου, Αιτωλοακαρνανίας και Λαρίσης. 

δ) Μέχρι 20 επιχειρήσεις στις Νομαρχίες Καρδίτσας, Κιλκίς, Ροδόπης, 
Αχαΐας, Λακωνίας, Λέσβου, Μεσσηνίας και θεσ/νίκης. 

ε) Μέχρι 10 επιχειρήσεις στις Νομαρχίες Δυτικής Αττικής, Πειραιά, Κοριν¬ 
θίας, Πέλλης, Ημαθίας, Πρέβεζας, Κεφαλληνίας, Αρκαδίας, Δωδεκάνησου, 
Λασιθίου, Ξάνθης, Ιωαννίνων, Άρτας και Δράμας. 

στ) Μέχρι 12 επιχειρήσεις στις Νομαρχίες Αθηνών, Κοζάνης, Αρολίδος και 
Χανιών. 

ζ) Μέχρι 16 επιχειρήσεις στις Νομαρχίες Ανατολικής Αττικής, Βοιωτίας, 
Φωκίδας, Έβρου, Θεσπρωτίας, Κέρκυρας, Σάμου, Ηρακλείου, Σερρών, Πιε¬ 
ρίας και Φλωρίνης. 

η) Μέχρι 14 επιχειρήσεις στις Νομαρχίες Εύβοιας, Μαγνησίας, Φθιώτιδας, 
Κακποριάς, Καβάλας, Ζακύνθου. Λευκάδας. 

Στο ανωτέρω όριο περιλαμβάνονται οι κατηγορίες επιχειρήσεων που μπορεί 
να εγγράφονται στα Νομαρχιακά Μητρώα, σύμφωνα με τις διατάξεις του άρ¬ 
θρου 6 του Π.Λ. 472/1985 (παράγραφος 1). 

Σε περίπτωση που ο αριθμός των ήδη εγγεγραμμένων επιχειρήσεων είναι 
ανώτερος αυτού που ορίζεται με την παρούσα, η εγγραφή των υπεράριθμων δια¬ 
τηρείται μέχρι αποχωρήσεως ή διαγραφής των, από τα Μητρώα δια οποιονδή- 
ποτε λόγο, 

Η απόφαση αυτή να δημοαιευθεί στην Εφημερίδα της Κυβερνήσεως. 

Αθήνα, 2 Νοεμβρίου 1989 

Ο ΥΠΟΥΡΓΟΣ 

ΚΩΝ/ΝΟΣ ΛΙΑΣΚΑΣ 
- ψ - 

Αριθ. ΕΣ. 19647 

Τροποποίηση του Οργανισμού Εσωτερικής Υπηρεσίας Δήμου Βόλου. 

Ο ΝΟΜΑΡΧΗΣ ΜΑΓΝΗΣΙΑΣ 

Έχοντας υπόψη: 

1. Τις διατάξεις: 

α) Του άρθρου 12 του Ν. 1188/81 «περί κυρώσεως του Κώδικα καταατά- 
σεως προσωπικού Οργανιμσού Τοπικής Αυτοδιοίκησης», όπως αντικαταστά- 
θηκε από το άρθρο 26 του Ν. 1832/89. 

β) Του Π.Δ/τος 331/83 «Μεταβίβαση αρμοδιοτήτων του Υπουργού Εσωτε¬ 
ρικών στους Νομάρχες». 

γ) Του άρθρου 24 παρ. I στοιχ. η και παρ. 2 του Π.Δ. 76/85 «Δημοτικός 
και Κοινοτικός Κώδικας». 

δ) Του άρθρου 26 παρ. 3 του Ν. 1080/1980 «περί προσόδων των Ο.Τ.Α.» 
και του Π.Δ. 434/82 «Καθορισμός αρμοδιοτήτων, καθηκόντων, προσόντων δι¬ 
καιωμάτων και υποχρεώσεων του προσωπικού της Ειδικής Υπηρεδαίας Δήμων 
και Κοινοτήτων κ.λπ.», όπως συμπληρώθηκαν με τις διατάξεις του Π.Δ. 592/ 
84. 

ε) Του Ν. 1586/86 «Βαθμολογική διάρθρωση των θέσεων του Δημοσίου, 
Νομικών προσώπων δημοσίου δικαίου και των οργανισμών τοπικής αυτοδιοί¬ 
κησης και άλλες διατάξεις». 

στ) Του Π.Δ. 372/87 «Μερική επέκταση διατάξεων που ισχύουν για τους δη¬ 
μοσίους υπαλλήλους και τους υπαλλήλους των άλλων νομικών προσώπων δη¬ 
μοσίου δικαίου και στους υπαλλήλους των Ο.Τ.Α. και προσαρμογή διατάξεων 
στις ρυθμίσεις του Ν. 1586/1986». 

2. Τον φάκελλο του Ο.Ε.Υ. του Δήμου Βόλου από τον οποίο προκύπτει ότι ο 
Οργανισμός αυτός: 

α) Εγκρίθηκε με την 70405/1953 απόφαση του Υπουργού Εσωτερικών 
(ΦΕΚ 237/Β/1953). 

β) Τροποποιήθηκε με τις 101.833/1958 (ΦΕΚ 352/Β-/58). 3670/63 
(ΦΕΚ 178/Β-/63), 60390/67 (ΦΕΚ 510/Β/67), 643/Β/67, 27311/63 
(ΦΕΚ 154/63), 69387/67 (ΦΕΚ 513/Β /67) όμοιες του Υπουργού Εσωτε¬ 
ρικών. 

γ) Αναθεωρήθηκε με την 105.388/66/1969 κοινή απόφαση των Υπουρ¬ 
γών Εσωτερικών, Προεδρίας Κυβερνήσεως, Οικονομικών και Κοινωνικών 
Υπηρεσιών (ΦΕΚ 70/Β/69). 

δ) Τροποποιήθηκε και κωδικοποιήθηκε με την 380.030/321/73 απόφαση 


του Υπ. Εσωτερικών (ΦΕΚ 665/Β'/73). 

ε) Προσαρμόστηκε στις διατάξεις των Π.Δ. 280/76,1172/77 και 664/79 
με τις 6810/878/77 (ΦΕΚ 165/Β-/77), 16707/2430/78 (ΦΕΚ 335/Β - / 
78) αποφάσεις του Υπ. Εσωτερικών. 

στ) Τροποποιήθηκε και προσαρμόστηκε στις διατάξεις του Ν. 1188/81 με 
την 30912/25.5.1983 (ΦΕΚ 331/Β'/1983 απόφαση του Υπ. Εσωτερι¬ 
κών). 

ζ) Τροποποιήθηκε με τις 21346/21.11.1984 (ΦΕΚ 882/Β71984, 
4654/19.4.1985) (ΦΕΚ 261/Β'/1985) αποφάσεις του Νομάρχη Μαγνη¬ 
σίας. 

η) Προσαρμόστηκε, τροποποιήθηκε και κωδικοποιήθηκε με την 7212/ 
22.4.1988 (ΦΕΚ 315/27.5.1988) απόφαση Νομ. Μαγνησίας. 

3. Την αριθ, 355/1988 απόφαση του Δημοτικού Συμβουλίου Βόλου με την 
οποία τροποποιείται ο Ο.Ε.Υ. Δήμου Βόλου και τη σύμφωνη γνώμη του Υπηρε¬ 
σιακού Συμβουλίου άρθρου 5 Ν. 1188/81, όπως διατυπώθηκε στο αριθ. 2/89 
πρακτικό, αποφασίζουμε: 

Εγκρίνουμε την 355/1988 απόφαση του Δημοτικού Συμβουλίου Βόλου, με 
την οποία τροποποιείται ο Ο.Ε.Υ. Δήμου Βόλου, με την οποία τροποποιείται ο 
Ο.Ε.Υ. Δήμου Βόλου, ως εξής: 

Άρθρο 1. 

Την υπηρεσία του Δήμου συγκροτούν: 

I. Το Γραφείο του Ιδιαίτερου Γραμματέα του Δημάρχου. 

II. Το Γραφείο Ειδικού Συνεργάτη του Δημάρχου. 

111. Το Γραφείο Ειδικού Συμβούλου του Δημάρχου. 

IV. Το Γραφείο του Γενικού Γραμματέα. 

V. Το Γραφείο του Δικηγόρου. 

VI. Το Τμήμα Γραμματείας Δημοτικού Συμβουλίου. 

VII. Το Γραφείο Πληροφορικής. 

VIII. Το Γραφείο Ειδικής Υπηρεσίας (Δημοτικής Αστυνομίας). 

IX. Τη Δ/νοη Διοικητικών Υπηρεσιών. 

X. Τη Δ/νση Οικονομικών Υπηρεσιών. 

XI. Τη Δ/νση Τεχνικών Υπηρεσιών. 

XII. Τη Δ/νση Πολεοδομίας. 

XIII. Τη Δ/νση Παροχής Υπηρεσιών. 

Άρθρο 2. 

Η Υπηρεσία του Δήμου διαρθρώνεται ειδικότερα στις ακόλουθες Διευθύνσεις, 
Τμήματα, Γραφεία και επί μέρους υπηρεσίες: 

I. Γραφείο Ιδιαίτερου Γραμματέα του Δημάρχου. 

II. Γραφείο Ειδικού Συνεργάτη του Δημάρχου. 

(α) Υπηρεσία Σχεδιασμού και Προγραμματισμού. 

III. Γραφείο Ειδικού Συμβούλου του Δημάρχου. 

IV. Γραφείο Γενικού Γραμματέα 

V. Γραφείο Δικηγόρου. 

VI .Τμήμα Γραμματείας Δημοτικού Συμβουλίου. 

(α) Γραφείπο Δημοτικού Συμβουλίου και Δημαρχιακής Επιτροπής. 

(β) Γραφείο Επιτροπών Δημοτικού Συμβουλίου. 

(γ) Γραφείο Κοινωνικής Μέριμνας. 

(δ) Γραφείο ζητημάτων Νεολαίας. 

(ε) Γραφείο Απασχολήσεως Δημοτικού πληθυσμού. 

VII. Γραφείο Πληροφορικής. 

VIII. Γραφείο Ειδικής Υπηρεσίας (Δημοτικής Αστυνομίας). 

IX. ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ 

1. Γραφείο Διευθυντή 

(α) Γραφείο Δημοσίων Σχέσεων 

(β) Γραφείο επικοινωνιών και ενημέρωσης του πολίτη. 

XII. ΔΙΕΥΘΥΝΣΗ ΠΟΛΕΟΔΟΜΙΑΣ 

1. Γραφείο Διευθυντή 
(α) Γραφείο Γραμματείας 

2. Τμήμα Πολεοδομίας 

(α) Γραφείο εκδόσεως αδειών. 

(β) Γραφείο ελέγχου κατασκευών (αυθαιρέτων) 

(γ) Γραφείο πράξεων αναλογισμού και γενικών υποθέσεων. 

3. Τμήμα σχεδίου πόλεως: 

(α) Γραφείο πολεοδομικού σχεδιασμού. 

(β) Γ ραφείο εφαρμογής σχεδίου πόλεως. 

(γ) Γραφείο κυκλοφοριακών μελετών. 

(δ) Γραφείο μελετών σημάνσεως οδών. 

(ε) Γραφείο κτηματολογίου. 

(στ) Γραφείο ακινήτου περιουσίας. 

XIII. ΔΙΕΥΘΥΝΣΗ ΠΑΡΟΧΗΣ ΥΠΗΡΕΣΙΩΝ 

1. Γραφείο Διευθυντή 
(α) Γραφείο Γραμματείας. 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


8349 


2. Τμήμα χινήσεως χα: συντηρήσεως μηχανιχών μέσων. 

(α) Γραφείο χινήσεως. 

(β) Γραφείο αυντηρήσεως μηχανιχών μέσων. 

3. Τμήμα περισυλλογής χαι αποκομιδής απορριμμάτων. 

(α) Γραφείο περισυλλογής χαι αποκομιδής απορριμμάτων. 

4. Τμήμα λειτουργίας κήπων χαι δεντροστοιχιών. 

(α) Γραφείο πάρκων και πλατειών. 

(β) Γραφείο δενδροοτοιχιών. 

(γ) Γραφείο φυτωρίου - αποθήκης. 

5. Τμήμα αυντηρήσεως με ίδια μέσα δημοτικών πραγμάτων. 

(α) Γραφείο αυντηρήσεως οδών. 

(β) Γραφείο αυντηρήσεως και ανακαινίσεως πλατειών. 

(γ) Γραφείο αυντηρήσεως χτιρίων. 

(3) Γραφείο δημοτικού φωτισμού και αυντηρήσεως φωτεινών σηματοδοτή¬ 
σεων. 

Άρθρο 3. 

Οι θέσεις του πάσης φύσεως προσωπικού του Δήμου διαρθρώνονται κατά 
κλάδους, βαθμούς και ειδικότητες ως ακολούθως: 

1. Προσωπικό που διέπεται από τις διατάξεις του άρθρου 242 του Ν. 
1188/81 και του άρθρου 67 παρ. 4 του Ν. 1416/84. 

Μία (1) θέση μετακλητού ιδιαίτερου γραμματέα του Δημάρχου με βαθμό Α'. 
Μία (1) θέση ειδικού συνεργάτη του Δημάρχου, με σύμβαση εργασίας ιδιωτι¬ 
κού δικαίου αόριστου χρόνου. 

Μία (1) θέση ειδικού συμβούλου του Δημάρχου, με σύμβαση εργασίας ιδιωτι¬ 
κού δικαίου αόριστου χρόνου. 

2. Προσωπικό που διέπεται από τις διατάξεις του άρθρου 241 του Ν. 
1188/81 (όπως αντικαταστάθηκε από το άρθρο 67 παρ. 1 τουΝ. 1416/84). 

Μία (1) θέση μετακλητού γενικού γραμματέα. 

3. Προσωπικό που διέπεται από τις διατάξεις του άρθρου 245 του Ν. 1188/ 
81, όπως αυτό συμπληρώθηκε με το άρθρο 67 παρ. 2 του Ν. 1416/84. 

Μία (1) θέση δικηγόρου με μηνιαία αντιμισθία και με σχέση εντολής. 

ΔΙΟΙΚΗΤΙΚΟ ΠΡΟΣΩΠΙΚΟ 
Κλάδος ΠΕΙ Διοικητικού. 

Οκτώ (8) θέσεις με βαθμούς Γ - Α. 

Κλάδος ΤΕ2 Κοινωνικών Λειτουργών. 

Δύο (2) θέσεις με βαθμούς Γ - Α. 

Κλάδος ΤΕ17 Διοικ/κών - Λογιστικών. 

Πέντε (5) θέσεις με βαθμούς Γ - Α. 

Κλάδος ΔΕΙ Διοικητικού. 

Πενήντα (50) θέσεις, με βαθμούς Γ - Α (ασκούντων έργα γραφέων, γραμμα¬ 
τέων και δακτυλογράφων). 

Κλάδος ΔΕ2 Εποπτών καθαριότητας. 

Τρεις (3) θέσεις, με βαθμούς Γ - Α. 

Κλάδος ΔΕ3 Τηλεφωνητών. 

Μία (1) θέση, με βαθμούς Γ - Α. 

Κλάδος ΤΕ1 Κλητήρων - Θυρωρών - Γ ενικών καθηκόντων - Φυλάκων. 
Οκτώ (8) θέσεις, με βαθμούς Δ - Γ. 

Κλάδος ΤΕ2 Επιστατών καθαριότητας. 

Πέντε (5) θέσεις, με βαθμούς Δ - Γ. 

Κλάδος ΔΕ23 Ειδικής Υπηρεσίας (Δημοτ. Αστυνομίας). 

Δεκαπέντε (15) θέσεις, με βαθμούς Γ - Α. 

Κλάδος ΥΕ16 Καθαριστριών. 

Οκτώ (8) θέσεις, με βαθμούς Δ - Γ εκ των οποίων 3 θέσεις καθαριστριών 
των Δημοτικών αφοδευτηρίων. 

Κλάδος ΥΕ16 Εργατών Φρουταγοράς. 

Δύο (2) θέσεις, με βαθμούς Δ - Γ. 

Κλάδος ΥΕ16 Εργατών Νεκροταφείου. 

Οκτώ (8) θέσεις, με βαθμούς Δ - Γ. 

Α) Οι κλάδοι από τους οποίους θα προέρχονται οι Διευθυντές και οι προϊστά¬ 
μενοι των τμημάτων των Διευθύνσεων Λ/κών και Οικ/κών Υπηρεσιών άρθρου 
2 του παρόντος Ο.Ε.Υ. είναι οι ΠΕΙ Διοικητικού, ΤΕ17 Διοικητικού και ΔΕΙ 
Διοικητικού. 

Β) Οι κλάδοι από τους οποίους θα προέρχονται: 

1. Ο Προϊστάμενος του αυτοτελούς τμήματος Γραμματείας του Δ.Σ. είναι οι 
ΠΕΙ και ΔΕΙ,, 

2. Ο Προϊστάμενος του αυτοτελούς γραφείου Πληροφορικής είναι οι ΠΕΙ 1 
και ΤΕ19. 

3. Ο Προϊστάμενος του αυτοτελούς γραφείου Ειδικής Υπηρεσίας είναι οι 
ΠΕΙ, ΔΕΙ και ΔΕ23. 

ΤΕΧΝΙΚΟ ΠΡΟΣΩΠΙΚΟ 

Κλάδος ΠΕ3 Πολιτικών Μηχανικών 
Έξι (6) θέσεις, με βαθμούς Γ - Α. 

Κλάδος ΠΕ4 Αρχιτεκτόνων. 

Πέντε (5) θέσεις, με βαθμούς Γ - Α. 


Κλάδος ΠΕ5 Μηχανολόγων, Ηλεκτρολόγων, Μηχανολόγων - Ηλεκτρολό¬ 
γων. 

Τρεις (3) θέσεις, με βαθμούς Γ - Α. 

Κλάδος ΠΕ6 Τοπογράφων 
Πέντε (5) θέσεις, με βαθμούς Γ - Α. 

Κλάδος ΠΕΙ] Πληροφορικής 
Μία (1) θέση, με βαθμούς Γ - Α. 

Κλάδος ΤΕ3 Τεχνολόγων Πολιτικών Μηχανικών. 

Πέντε (5) θέσεις, με βαθμούς Γ - Α. 

Κλάδος ΤΕ4 Τεχνολόγων Μηχανολόγων ή Ηλεκτρολόγων Μηχανικών. 
Τρεις (3) θέσεις, με βαθμούς Γ - Α. 

Κλάδος ΤΕ5 Τεχνολόγων Τοπογράφων Μηχανικών. 

Μία (1) θέση με βαθμούς Γ - Α. 

Κλάδος ΤΕ19 Πληροφορικής 
Μία (1) θέση, με βαθμούς Γ - Α. 

Κλάδος ΔΕ5 Εργοδηγών. 

Δεκατέσσερις (14) θέσεις, με βαθμούς Γ - Α. 

Κλάδος ΔΕ38 Προσωπικό Η/Υ. 

Δύο (2) θέσεις, με βαθμούς Γ - Α. 

Κλάδος ΔΕ6 Σχεδιαστών. 

Πέντε (5) θέσεις, με βαθμούς Γ - Α. 

Κλάδος ΔΕ29 οδηγών αυτοκινήτων. 

Είκοσι τέσσερις (24) θέσεις, με βαθμούς Γ - Α. 

Κλάδος ΔΕ30 τεχνιτών. 

Τρεις (3) θέσεις, με βαθμούς Γ - Α. 

Κλάδος ΔΕ30, τεχνιτών παρκομέτρων. 

Μία (1) θέση, με βαθμούς Γ - Α. 

Κλάδος ΔΕ26 Μηχανοτεχνιτών. 

Έξι (6) θέσεις, με βαθμούς Γ - Α. 

Κλάδος ΔΕ24 Ηλεκτρολόγων. 

Τρεις (3) θέσεις, με βαθμούς Γ - Α. 

Κλάδος ΔΕ27 Ηλεκτροτεχνιτών αυτοκινήτων. 

Μία (1) θέση, με βαθμούς Γ - Α. 

Κλάδος ΥΕ16 εργάτες καθ/τας. 

Εκατόν δέκα (110) θέσεις, με βαθμούς Δ - Γ. 

Κλάδος ΥΕ16 εργάτες παρκομέτρων 
Δύο (2) θέσεις με βαθμούς Δ - Γ. 

ΓΕΩΠΟΝΙΚΟ ΠΡΟΣΩΠΙΚΟ 
Κλάδος ΠΕ9 Γεωπόνων. 

Μία (1) θέση, με βαθμούς Γ - Α. 

Κλάδος ΤΕ13 βοηθών Γεωπόνων . 

Τέσσερις (4) θέσεις, με βαθμούς Γ - Α. 

Κλάδος ΔΕ 11 Γεωργοτεχνιτών. 

Δύο (2) θέσεις, με βαθμούς Γ - Α. 

Κλάδος ΔΕ35 κηπουρών. 

Έξι (6) θέσεις με βαθμούς Γ - Α. 

Κλάδος ΥΕ16 εργάτες κήπων. 

Σαράντα τέσσερις (44) θέσεις με βαθμούς Δ - Γ. 

Οι κλάδοι από τους οποίους θα προέρχονται ο Διευθυντής, οι προϊστάμενοι 
των τμημάτων και προϊστάμενοι των αυτοτελών γραφείων των τεχνιτών. 

Α) ΔΙΕΥΘΥΝΣΕΙΣ ΤΕΧΝΙΚΗΣ ΥΠΗΡΕΣΙΑΣ ΚΑΙ 
ΠΟΛΕΟΔΟΜΙΑΣ 

Διευθυντής Κλάδοι: ΠΕ3, ΠΕ4, ΠΕ5, ΠΕ6 
Γραφεία Γραμματείας κλάδοι: ΠΕΙ, ΔΕΙ, ΤΕ17 

Τμήματα και Γραφεία: Κτιριακών έργων. Συγκοινωνιακών Έργων, πλα¬ 
τειών και διαμόρφωση ελευθέρων χώρων. Πολεοδομίας, Σχεδίου πόλης κλάδοι: 
ΠΕ3, ΠΕ4, ΠΕ5, ΠΕ6, ΤΕ3, ΤΕ4, ΤΕ5, ΔΕ5, ΔΕ6. 

Β) ΔΙΕΥΘΥΝΣΗ ΠΑΡΟΧΗΣ ΥΠΗΡΕΣΙΩΝ 

Διευθυντής κλάδοι: ΠΕΙ, ΠΕ3, ΠΕ4, ΠΕ5, ΠΕ6, ΠΕ9, ΤΕ3, ΤΕ13, ΤΕ4, 
ΤΕ5, ΔΕΙ, ΔΕ2, ΔΕ5, ΔΕ6. 

Γραφείο Γραμματείας: ΠΕΙ, ΔΕΙ, ΤΕ17. 

Τμήματα και Γραφεία: Κινήσεως και Συντηρήσεως μηχανικών μέσων, περι¬ 
συλλογής και αποκομιδής απορριμμάτων, Λειτουργίας κήπων και δενδροστοι- 
χιών, συντήρηση με ίδια μέσα δημοτικών πραγμάτων κλάδοι: ΠΕΙ, ΠΕ3, 
ΠΕ4, ΠΕ5, ΠΕ6, ΠΕ9, ΤΕ3, ΤΕ4, ΤΕ5, ΤΕ13, ΔΕΙ, ΔΕ2, ΔΕ5, ΔΕ6. 

ΚΛΑΔΟΙ ΠΡΟΣΩΡΙΝΩΝ ΘΕΣΕΩΝ ΚΑΤΕΧΟΜΕΩΝ ΑΠΟ ΤΑΚΤΙΚΟΥΣ 
ΜΟΝΙΜΟΥΣ ΥΠΑΛΛΗΛΟΥΣ 

(άρθρο 329 Ν. 1)88/81, άρθρο 24 παρ. 5 Ν. 434/76. άρθρο 2 Ν. 1476/ 
84). 

- Κλάδος ΔΕ 18 Διοικητικού. 

Δύο (2) θέσεις επιστατών καθ/τας, με βαθμούς Γ-Α (οι θέσεις αυτές μόλις κε¬ 
νωθούν με οποιοδήποτε τρόπο μετατρέπονται σε θέσεις του κλάδου ΥΕ2 με βαθ¬ 
μούς Δ-Γ). 

- Κλάδος ΔΕ35 (ΔΕ36) προσθέτων χωροφυλάκων. 

Μία (1) θέση με βαθμούς Γ-Α (Η θέση αυτή μόλις κενωθεί με οποιοδήποτε 
τρόπο καταργείται (άρθρο 2 Ν. 1476/84). 

- Κλάδος ΤΕ10. 

Μία (1) θέση βοηθού οδηγού αυτ/του με βαθμούς Δ-Γ. 

- Κλάδος ΤΕ3 Τεχνολόγων Πολιτικών Μηχανικών. 

Μία (1) θέση με βαθμούς Γ-Α. 

- Κλάδος ΔΕ5 Εργοδηγών. 

Δύο (2) θέσεις, με βαθμούς Γ-Α. 

ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ (θέσεις τε¬ 
χνικού και βοηθητικού προσωπικού συσταθείσες, υπάρχουσες βάσει των διατά¬ 
ξεων του άρθρου 56 Π.Δ/τος 280/76 και των άρθρων 259 και 324 του Ν. 
1188/81) οι θέσεις αυτές μόλις κενωθούν με οποιοδήποτε τρόπο καταργού- 
νται. 

1) Μία (1) θέση εργάτη Κήπων - Δενδροστοιχιών 

2) Τριάντα (30) θέσεις εργατών καθ/τας 

3) Μία (1) θέση οδηγών αυτ/των 

4) Δύο (2) θέσεις τεχνητών 

5) Μία (1) θέση φύλακα - ζυγιστή 

6) Δύο (2) θέσεις εργατών Δημοτικής Λαχανοφρουταγοράς 

7) Δύο (2) θέσεις εργατών Δημοτικού Νεκροταφείου 

8) Πέντε (5) θέσεις καθαριστριών. 

Άρθρο 4. 

Τα αντικείμενα και οι αρμοδιότητες των προαναφερόμενων υπηρεσιακών μο¬ 
νάδων του δήμου ορίζονται ως εξής: 

I) Γραφείο Ιδιαίτερου Γραμματέα: Ο Ιδιαίτερος Γραμματέας του Δημάρχου 
I) Συντάσσει ιδιαίτερη αλληλογραφία του Δημάρχου, τη μη σχετιζόμενη με τις 
ειδικές αρμοδιότητες των Διευθύνσεων, Τμημάτων, Γραφείων και Υπηρεσιών 
του Δήμου, 2) Προέρχεται στις αναγκαίες ενέργειες (επικοινωνίες) προς αρχές 
και ιδιώτες, για την πραγματοποίηση των επαφών - παραστάσεων του Δημάρ¬ 
χου, 3) Τηρεί μνημόνιο των προγραμματιζόμενων επαφών και παραστάσεων 
του Δημάρχου για τις οποίες προβαίνει σε έγκαιρες υπενθυμίσεις προς αυτόν, 4) 
Δέχεται τους Δημότες για το υποβαλλόμενο προς το Δήμαρχο αιτήματα τους 
και παρέχει σ’ αυτούς σύμφωνα με τις οδηγίες του Δημάρχου, πληροφορίες για 
την πορεία ή την τύχη των υποθέαεών τους, 5) Παρακολουθεί, για λόγους συνε¬ 
χούς ενημερώσεως του Δημάρχου, την εξέλιξη των ενεργειών και των διαβημά¬ 
των αυτού, 6) Εκτελεί κάθε άλλη παρεμφερή εργασία που μπορεί να ανατεθεί σ’ 
αυτόν από το Δήμαρχο. 

II) Γραφείο Ειδικού συνεργάτη: 0 ειδικός συνεργάτες ασκεί καθήκοντα επιτε¬ 
λικά και δεν έχει αποφασιστική αρμοδιότητα οποιααδήποτε μορφής. 

Παρέχει συμβουλές και διατυπώνει εξειδικευμένες γνώμες, γραπτά ή προφο¬ 
ρικά για το συγκεκριμένο τομέα δραστηριοτήτων του Δήμου του οποίου έχει ορι- 
σθεί να εξυπηρετήσει. Το συμβουλευτικό του έργου απευθύνεται προς το Δή¬ 
μαρχο, το Δημοτικό Συμβούλιο και τη Δημαρχιακή Επιτροπή ανάλογα με τις 
αρμοδιότητές του. 

α) Υπηρεσία Σχεδιασμού και Προγραμματισμού 

Αναλύει με οικονομικά, κοινωνικά και τεχνικά κριτήρια τα προβλήματα της 
πόλης και εισηγείται προς τη Δημοτική Αρχή τις ενδεδειγμένες παρεμβάσεις για 
την αντιμετώπισή τους. 

Προτείνει τη σειρά προτεραιάτητος των παρεμβάσεων του Δήμου στη ζωή 
της πόλης, από άποψη εκτέλεσης έργων, παροχής υπηρεσιών και δημιουργίας - 
ανάπτυξης πολιτιστικών δραστηριοτήτων. 

Καταρτίζει γενικό πρόγραμμα δραστηριοτήτων της Δημοτικής Αρχής. 

Μεριμνά για τη σύνταξη μελετών σκοπιμότητας καθώς και για τη σύνταξη 
προκαταρκτικών μελετών διαφόρων έργων και δραστηριοτήτων του Δήμου. 
Επίσης μεριμνά για την προώθηση των διαδικασιών εγκρίσεως των πιό πάνω 
μελετών και για την εξασφάλιση των απαραίτητων χρηματοδοτήσεων των δη¬ 
μοτικών έργων και δραστηριοτήτων. 

Έρχεται σε επαφή με αρμόδιες Υπηρεσίες, εξειδικευμένους φορείς και πολί¬ 
τες για την πραγματοποίηση των επιλογών της Δημοτικής Αρχής. 

Παρακολουθεί την αλληλογραφία που αφορά στα πιό πάνω αντικείμενα. 

III) Γραφείο Ειδικού Συμβούλου του Δημάρχου: Ο ειδικός σύμβουλος ασκεί 
καθήκοντα επιτελικά και δεν έχει αποφασιστική αρμοδιότητα οποιασδήπατε 
μορφής. Παρέχει συμβουλές και διατυπώνει εξειδικευμένες γνώμες, γραπτά ή 
προφορικά, για το συγκεκριμένο τομέα δραστηριοτήτων το οποίο έχει οριστεί να 
εξυπηρετήσει. Το συμβουλευτικό του έργο απευθύνεται προς το Δήμαρχο, το 
Δημοτικό Συμβούλιο και τη Δημαρχιακή Επιτροπή ανάλογα με τις αρμοδιότη¬ 
τές του. 

IV. ΓΡΑΦΕΙΟΥ ΓΕΝΙΚΟΥ ΓΡΑΜΜΑΤΕΑ 

Ο Γ ενικός Γ ραμματέας διεξάγει κάθε υπηρεσία που του αναθέτει ο Δήμαρχος 
και που δε συμπεριλαμβάνεται σε κάποια από τις ειδικές αρμοδιότητες των λοι¬ 
πών υπηρεσιών του Δήμου. 

Ο Γ ενικός Γ ραμματέας απαντά κατ’ εξουσιοδότηση του Δημάρχου σε δημο¬ 
σιεύματα του τύπου, καθορίζει τις ώρες συνεργασίας των διαφόρων υπηρεσιών 
με το Δήμαρχο και τις ώρες ακροάσεων επιτροπών και πολιτών από το Δή- 
μαρχο. 

0 Γενικός Γραμματέας βοηθά το Δήμαρχο στη διεξαγωγή της υπηρεσίας 
σύμφωνα με το Νόμο και τις ειδικότερες εντολές του Δημάρχου. 

V. ΓΡΑΦΕΙΟ ΔΙΚΗΓΟΡΟΥ 


Ο Δικηγόρος παρέχει τις νομικές τους Υπηρεσίες και τις γνωμοδοτήσεις υπό 
την ιδιότητα του αυτή σε άλες τις υποθέσεις των υπηρεσιών του Δήμου, στα νο¬ 
μικά πρόσωπα και στα άλλα ιδρύματα του Δήμου. Επίσης παρίαταται για την 
προάαπααη των συμφερόντων του Δήμου, ενώπιον των δικαστηρίων παντός 
βαθμού και δικαιοδοσίας ως και των Διοικητικών αρχών καθώς και στις συνε¬ 
δριάσεις του Δημοτικού Συμβουλίου και της Δημαρχιακής Επιτροπής όταν κα¬ 
λείται. . 

VI. ΤΜΗΜΑ ΓΡΑΜΜΑΤΕΙΑΣ ΔΗΜΟΤΙΚΟΥ ΣΥΜΒΟΥΛΙΟΥ 

Τα γραφεία που συγκροτούν το τμήμα αυτό, λειτουργούν κάτω από την 
ενιαία διεύθυνση του προϊσταμένου του τμήματος και με τις αρμοδιότητες που 
περιγράφονται για το καθένα από αυτά. 

α) Γραφείο Δημοτικού Συμβουλίου και Δημαρχιακής Επιτροπής. 

Συντάσσει και κοινοποιεί την ημερήσια διάταξη των προς συζήτηση θεμάτων 
του Δημοτικού Συμβουλίου και της Δημαρχιακής Επιτροπής, σύμφωνα με τις 
διατάξεις του Δημοτικού και Κοινοτικού Κώδικα. 

Τηρεί τα πρακτικά των συνεδριάσεων του Δημοτικού Συμβουλίου και Δημαρ¬ 
χιακής Επιτροπής. Καταχωρίζει δε τα πρακτικά και τις λαμβανόμενες αποφά¬ 
σεις σε ειδικό βιβλίο ή εφόσον τα πρακτικά καταρτίζονται με τη βοήθεια μαγνη- 
τοφωνικής συσκευής, τηρεί με κανονική σειρά, αρίθμηση και θεώρηση, τα φύλλα 
χάρτου στα οποία περιέχονται τα απομαγνητοφωνημένα κείμενα, τα οποία και 
βιβλιοδετεί στο τέλος έκαστου έτους. 

Υποβάλλει αντίγραφα των λαμβανόμενων αποφάσεων του Δημοτικού Συμ¬ 
βουλίου και της Δημαρχιακής Επιτροπής στην αρμόδια για τον έλεγχο αυτών 
διοικητική αρχή. 

Τηρεί ευρετήριο των αποφάσεων του Δημοτικού Συμβουλίου και της Δημαρ¬ 
χιακής Επιτροπής, καθώς και των πράξεων της διοικητικής αρχής, που αφο¬ 
ρούν στην έγκριση ή τον έλεγχο νομιμότητας των αποφάσεων αυτών. \ 

Κοινοποιεί τις αποφάσεις του Δημοτικού Συμβουλίου και της Δημαρχιακής 
Επιτροπής προς τις αρμόδιες για την εκτέλεση αυτών υπηρεσίες του Δήμου. 

Εκδίδει επικυρωμένα αντίγραφα των αποφάσεων του Δημοτικού Συμβουλίου 
και της Δημαρχιακής Επιτροπής. 

Τηρεί μητρώο των κατατιθεμένων στο Δημοτικό Συμβούλιο ερωτήσεων και 
επερωτήσεων. 

Διαβιβάζει προς τις Επιτροπές του Δημοτικού Συμβουλίου, τα θέματα που 
παραπέμπονται σ’ αυτές προς μελέτη, από το Δημοτικό Συμβούλιο. 

Διεξάγει κάθε υπηρεσιακή υπόθεση που σχετίζεται με τη λειτουργία και τα 
θέματα του Δημοτικού Συμβουλίου και της Δημαρχιακής Επιτροπής. 

β) Γραφείο Επιτροπών Δημοτικού Συμβουλίου. 

Παραλαμβάνει τους φακέλους των θεμάτων που παραπέμπονται προς μελέτη 
στις επιτροπές του Δημοτικού Συμβουλίου. 

Μεριμνά για τις απαραίτητες γνωστοποιήσεις των στοιχείων των φακέλων, 
του χρόνου συνεδριάσεων κ.λπ. προς τα μέλη των επιτροπών. 

Τηρεί τα πρακτικά των συνεδριάσεων των επιτροπών και συντάσσει τα ορι¬ 
στικά κείμενα των προτάσεων και των γνωμοδοτήσεων αυτών. 

Μεριμνά για την επανεισαγωγή των θεμάτων στο Δημοτικό Συμβούλιο προς 
λήψη οριστικής αποφάσεως πάνω σ’ αυτά. 

Τηρεί γενικό μητρώο των υποθέσεων που εκκρεμοϋν ενώπιον των επιτροπών 
του Δημοτικού Συμβουλίου. 

γ) Γραφείο Κοινωνικής Μέριμνας 

Διεξάγει κοινωνική έρευνα και προτείνει λύσεις για την κοινωνική προστασία 
των προσώπων που έχουν ανάγκη της προστασίας αυτής. Ειδικότερα: 

1. Καταρτίζει προγράμματα και μεριμνά για την εξασφάλιση των κοινωνι¬ 
κών όρων αναπτύξεως του παιδιού. 

2. Μελετά και προγραμματίζει την ίδρυση και λειτουργία: α) βρεφονηπιακών 
σταθμών, β) παιδότοπων, γ) παιδικών κατασκηνώσεων και δ) σύνθετων μονά¬ 
δων προσχολικής αγωγής των παιδιών. 

3. Διεξάγει κοινωνική έρευνα, καταρτίζει προγράμματα και προτείνει λύσεις 
για την κοινωνική προστασία των ανηλίκων. 

4. Μεριμνά για την κοινωνική και επαγγελματική αποκατάσταση των απο- 
φυλακιζόμενων ανηλίκων. 

5. Μεριμνά για τη μεταφορά των ασθενών υπερήλικων σε νοσηλευτικά ιδρύ¬ 
ματα, εφόσον αυτό είναι αναγκαίο. 

6. Μεριμνά για την εισαγωγή υπερήλικων σε γηροκομεία, στις περιπτώσεις 
που υπάρχει τέτοια ανάγκη. 

7. Παρέχει διευκολύνσεις προς τους υπερήλικες, πάνω σε θέματα καθημερι¬ 
νής ζωής, στις περιπτώσεις που υπάρχει τέτοια ανάγκη. 

8. Παρέχει προς τους υπερήλικες πληροφορίες και διευκολύνσεις σ’ ότι αφορά 
τις επαφές του με κρατικές υπηρεσίες, οργανισμούς και κοινωνικούς φορείς. 

9. Μεριμνά για την αποστολή κοινωνικού λειτουργού προς τους υπερήλικες 
που έχουν ανάγκη των συμβουλών και των υποδείξεων αυτού, για την αντιμε¬ 
τώπιση ατομικών τους προβλημάτων ή προβλημάτων στις σχέσεις τους με το 
άμεσο περιβάλλον τούς. 

10. Μεριμνά για την παροχή υπηρεσιών προς τους αναπήρους πάνω σε θέ¬ 
ματα εκπαίδευσης, επαγγελματικού προσανατολισμού και επαγγελματικής 
αποκατάστασης. 

11. Μεριμνά για την εισαγωγή ασθενών στα δημοτικά ή κρατικά νοσηλευ¬ 
τικά ιδρύματα, στις περιπτώσεις που οι ασθενείς αυτοί έχουν ανάγκη της παρεμ¬ 
βάσεως του Δήμου. 

12. Μεριμνά για την παροχή οικονομικής ενίσχυσης από μέρους του Δήμου ή 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


8351 


άλλων αρμοδίων φορέων, προς τους άπορους δημότες. 

δ) Γραφείο Ζητημάτων Νεολαίας 

1. Οργανώνει συγκεντρώσεις, ελεύθερες συζητήσεις και συνέδρια με συμμε¬ 
τοχή κυρίως των εκπροσώπων της νεολαίας και με θέματα που αφορούν στα εν¬ 
διαφέροντα και τα προβλήματα της. 

. 2. Παρέχει πληροφορίες και υποδείξεις προς τους νέους για την ικανοποίηση 
των αναγκών του πάνω σε θέματα α) ψυχαγωγίας, β) μόρφωσης και πνευματι¬ 
κής καλλιέργειας και γ) διαπροαψπικών σχέσεων. 

3. Μεριμνά για την απασχόληση των άνεργων νέων πραγματοποιώντας επα¬ 
φές με τους διάφορους εργοδοτικούς φορείς και σε συνεργασία με τις αρμόδιες 
για θέματα απασχολήσεως κρατικές υπηρεσίες. 

4. Προγραμματίζει και υποδεικνύει τη συμμετοχή νέων σε διάφορα συλλο¬ 
γικά όργανα του Λήμου. 

ε) Γραφείο Απασχόλησης Δημοτικού πληθυσμού 

1. Διεξάγει έρευνες πάνω σε θέματα που αφορούν στην απασχόλησή του Δη¬ 
μοτικού πληθυσμού και στην κατανομή του στους διάφορους επαγγελματικούς 
τομείς. 

2. Μελετά τους τρόπου; εργασιακής απορρόφησης του πληθυσμού στο Δημό¬ 
σιο και τον Ιδιωτικό τομέα. 

3. Παρέχει συμβουλές για επαγγελματικά προσανατολισμό. 

4. Προγραμματίζει την απασχόληση δημοτών στον τομέα της παροχής υπη¬ 
ρεσιών καθώς και στον τομέα εκτέλεσης έργων του Δήμου. 

5. Επικοινωνεί και συνεργάζεται με τους αρμόδιους για την απασχόληση του 
πληθυσμού φορείς. 

VII. ΓΡΑΦΕΙΟ ΠΛΗΡΟΦΟΡΙΚΗΣ 

Οι αρμοδιότητες του γραφείου έχουν ως κάτωθι: 

1. Επικοινωνία με τα διάφορα τμήματα - Υπηρεσίες. 

Μελετά τις εργασίες των άλλων τμημάτων, συγκεντρώνει τα προβλήματα 
και τις απαιτήσεις και κάνει προτάσεις για την μηχανογραφική τους εξυπηρέ¬ 
τηση. Αξιολογεί αποτελέσματα μηχανογραφικών εφαρμογών και συνεργάζεται 
στο σχεδίασμά των διαφόρων εντύπων. 

2. Εγκαθίδρυση νέων μηχανογραφικών εφαρμογών. 

Συσχετίζει τις νέες εφαρμογές με υπάρχουσες. 

Προβαίνει σε ανάλυση σχεδίασμά, σύνταξη τεχνικών προδιαγραφών και κω¬ 
δικοποίηση των προγραμμάτων των εφαρμογών. Δοκιμάζει την λειτουργία των 
προγραμμάτων και καθιερώνει μεθόδους ελέγχου των αποτελεσμάτων. 

3. Συντήρηση παλαιών μηχανογραφικών εφαρμογών. 

Προβαίνει στην προσαρμογή των εφαρμογών στις διάφορες μεταβολές απο- 
καθιστά την λειτουργία των μηχανογραφικών εφαρμογών σε περιπτώσεις τεχνι¬ 
κών ανωμαλιών. 

4. Έλεγχος αποδοτικότητος μηχανογραφικών εφαρμογών. 

Μεριμνά για τον συνεχή έλεγχο επικαιρότητος και αξιοπιστίας των αποτελε¬ 
σμάτων, προβαίνει σε μερικό ή και πλήρη επανααχεδιασμό μηχανογραφικών 
εφαρμογών και προσαρμόζει τα μηχανογραφικά συστήματα σε νέες τεχνικές. 

5. Ενημέρωση των υπηρεσιών επί μηχανογραφικών θεμάτων. 

6. Μέριμνα για τον μηχανογραφικό εξοπλισμό. 

Συντάσσει μελέτες και τεχνικές προδιαγραφές για την προμήθεια του κατάλ¬ 
ληλου μηχανογραφικού εξοπλισμού. 

Παρακολουθεί τις ανάγκες όλων των Τμημάτων και Υπηρεσιών απο πλευ¬ 
ράς μηχανοργάνωσης και μεριμνά για την μετατροπή, επέκταση ή αντικατά¬ 
σταση του εξοπλισμού τους. 

Μεριμνά για την συντήρηση και ασφάλεια του μηχανογραφικού εξοπλισμού. 

VIII. ΓΡΑΦΕΙΟ ΕΙΔΙΚΗΣ ΥΠΗΡΕΣΙΑΣ (Δημοτικής Αστυνομίας) 

Οι αρμοδιότητες της πιο πάνω υπηρεσίας ορίζονται ως εξής: 

α) Ελέγχει με τα όργανά της την τήρηση των κειμένων διατάξεων, που ισχύ¬ 
ουν κάθε φορά και που αφορούν την καθαριότητα, την κυκλοφορία και στάθ¬ 
μευση των σχημάτων, την οικοδόμηση, την αποχέτευση, τη μόλυνση του περι¬ 
βάλλοντος. την προστασία του υπογείου υδατικού δυναμικού την προστασία της 
περιουσίας και των εγκαταστάσεων του Δήμου και των Δημοτικών Επιχειρή¬ 
σεων, τη χρήση σύμφωνα με τις κανονιστιικές αποφάσεις του Δημοτικού Συμ¬ 
βουλίου, των πεζοδρόμων, των πάρκων και των άλλων κοινοχρήστων χώρων. 

β)Συνεπικουρεί τις άλλες υπηρεσίες και τους υπαλλήλους του Δήμου και των 
Δημοτικών επιχειρήσεων, στην άσκηση των καθηκόντων τους όποτε ζητηθεί. Η 
δικαιοδοσία της Δημοτικής Αστυνομίας περιορίζεται στα όρια του Δήμου Βόλου 
και στους έξω από τα όρια αυτά χώρους των εγκαταστάσεων του Δήμου και των 
Δημοτικών επιχειρήσεων. 

Ειδική στολή, το διακριτικό σήμα και ο τύπος της ειδικής ταυτότητας του 
προσωπικού της υπηρεσίας αυτής είναι εκείνα που ορίζονται κάθε φορά από τους 
νόμους και τις σχετικές Υπουργικές αποφάσεις. 

Οι διατάξεις που κάθε φορά θα ισχύουν για τα προσόντα καθήκοντα, δικαιώ¬ 
ματα και υποχρέωσειςτων Δημοτικών Υπαλλήλων, εφαρμόζονται και για το 


προσωπικό της ειδικής αυτής υπηρεσίας εκτός από εκείνες που αναφέρονται στη 
μετακίνηση, μετάταξη και απόσπαση. 

ΔΙΟΙΚΗΤΙΚΕΣ ΥΠΗΡΕΣΙΕΣ 

IX. ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ 

1. Γραφείο Διευθυντού 

0 Δ/ντής των Διοικητικών Υπηρεσιών: α)Ασκεί γενική διοικητική εποπτεία 
σε όλο το προσωπικό του Δήμου (τακτικό και ημερομίσθιο), δίνοντας σ’ αυτό 
(προφορικά ή γραπτά) οδηγίες και κατευθύνσεις πάνω σε συγκεκριμένα ή γενικά 
ζητήματα υπηρεσιακού χαρακτήρα, εισηγείται δε στη Δημοτική Αρχή κάθε 
θέμα που αφορά την εν γένει κατάσταση αυτού, β) ΠροΤσταται όλων των διοικη¬ 
τικών υπηρεσιών του Δήμου, υπό την ενιαία δε διεύθυνση και τον έλεγχό αυτού 
ασκούνται όλες οι αρμοδιότητες και τα καθήκοντα των υπηρεσιών αυτών, κατά 
τα ειδικότερα οριζόμενα από τις διατάξεις του παρόντος οργανισμού, γ) Συγκε¬ 
ντρώνει παρακολουθεί και κοινοποιεί στις αρμόδιες υπηρεσίες του Δήμου, τους 
νόμους, τα διατάγματα, τις διοικητικές και δικαστικές αποφάσεις, καθώς και 
τις πράξεις του Δημοτικού Συμβουλίου που αφορούν στα διοικητικά, οικονομικά 
και τεχνικά ζητήματα του Δήμου, δ) Παραλαμβάνει, αποσφραγίζει, χαρακτηρί¬ 
ζει και μονογραφεί την προς το Δήμο απευθυνόμενη αλληλογραφία και διανέμει 
αυτή στις οικείες υπηρεσίες, τμήματα και γραφεία, μέσω του γραφείου πρωτο¬ 
κόλλου - Διεκπεραιώσεως, ε) Τηρεί το εμπιατευτικό πρωτόκολλο και το αρχείο 
εμπιατευτικών εγγράφων του Δήμου, στ) Τηρεί ενημερωμένο αρχείο αποφά¬ 
σεων των αρμοδίων Επιτροπών και Δικαστηρίων,, σχετικά με τον καθορισμό 
των διοικητικών ορίων του Δήμου, ζ) Τηρεί μητρώα των διατελεσάντων Δημάρ¬ 
χων και Δημοτικών Συμβουλίων, η) Φροντίζει για τη στέγαση των υπηρεσιών 
του Δήμου, για τη φύλαξη του Δημαρχικού καταστήματος και για την ευκοσμία 
αυτού, θ) Μελετά και εισηγείται τη λήψη μέτρων για τη βελτίωση της λειτουρ¬ 
γίας των υπηρεσιών του Δήμου και για τον περιορισμό του κόστους λειτουργίας 
αυτών. 

α) Γραφείο Δημοσίων Σχέσεων. 

Τηρεί βιβλία Εθνικών και Τοπικών εορτών, με στοιχεία που αφορούν στη 
διοργάνωση αυτών. Τηρεί βιβλίο επίσημων προσώπων, σωματείων και οργα¬ 
νώσεων με τις διευθύνσεις αυτών. Οργανώνει τις τελετές, δεξιώσεις και γεύ¬ 
ματα του Δήμου, την υποδοχή, φιλοξενία και ξενάγηση προσωπικοτήτων ή ομά¬ 
δων προσώπων της ημεδαπής και αλλοδαπής καθώς και τις επαφές με Δημοτι¬ 
κούς άρχοντες του εξωτερικού. Συνεργάζεται επίσης με τους αρμόδιους φορείς 
της δημόσιας διοικήσεως για τη διοργάνωση των επίσημων τελετών. 

Μεριμνά για την εκτύπωση προσκλήσεων και για την έγκαιρη αποστολή τους 
προς τα πρόσωπα που καλούνται στις διοργανούμευες από το Δήμο εκδηλώσεις. 

Μεριμνά για την κατάλληλη διακόσμηση του Δημαρχιακού καταστήματος 
και των αιθουσών αυτού, κατά τις διοργανούμενες από το Δήμο τελετές και δεξι¬ 
ώσεις. , 

Μεριμνά για το σημαιοστολισμό και τη φωταγώγηση της'πόλεως και των 
Δημοτικών καταστημάτων, κατά τις εθνικές και λοιπές εορταστικές εκδηλώ¬ 
σεις. 

Ενημερώνει το Δήμαρχο για τις διοργανούμενες εορτές και δεξιώσεις των 
διαφόρων Αρχών, οργανώσεων και σωματείων. 

Προέρχεται στις αναγκαίες υπηρεσιακές ενέργειες -κατ’ εφαρμογή της απαι- 
τούμενης διαδικασίας- για την απονομή τιμητικών διακρίσεων (διπλωμάτων 
επίτιμων Δημοτών, μεταλλίων της πόλεως κ.λπ.). 

Τηρεί μητρώο των προσώπων που έχουν τιμηθεί με οποιοδήποτε τρόπο από 
το Δήμο, καθώς και ιδιαίτερο μητρώο' επίτιμων δημοτών. 

Παρακολουθεί τα αφορώντα στο Δήμο δημοσιεύματα του ημερήσιου και πε¬ 
ριοδικού τύπου, ενημερώνει πάνω σ’ αυτά το Δήμαρχο και μεριμνά για τη δημο¬ 
σίευση των σχετικών απαντήσεων. 

Μεριμνά για την αποστολή και δημοσίευση στις εφημερίδες των ανακοινώ¬ 
σεων και λοιπών δημοσιευμάτων του Δήμου, τηρώντας ιδιαίτερο βιβλίο στο 
οποίο καταχωρίζει τις περιλήψεις αυτών. 

Μεριμνά για τη διοχέτευση προς τα μέσα ενημερώαεως και δημοσιότητας 
του εκδιδομένου από το Δήμο πληροφορικού υλικού και διευκολύνει τους δημο¬ 
σιογράφους για τη σύνταξη ρεπορτάζ πάνω σε δημοτικά θέματα. Οργανώνει 
επίσης τις συνεντεύξεις τύπου. 

Μεριμνά για την ενημέρωση του κοινού πάνω στα θέματα και τις δραστηριό¬ 
τητες του Δήμου, για τη σύνταξη και έκδοση ενημερωτικών εντύπων και για τήν 
προσέλκυση ενδιαφέροντος των δημοτών προς συνεργασία με το Δήμο. 

Μεριμνά για την έγκαιρη έγκριση των πιστώσεων που απαιτούνται για την 
πραγματοποίηση όλων των προαναφερόμενων δραστηριοτήτων του Δήμου, και 
διαχειρίζεται αυτές κατά τις διατάξεις του Δημοτικού λογιστικού. 

β) Γραφείο επικοινωνιών και πληροφόρησης του πολίτη 

Ενημερώνει τους πολίτες για τα δικαιώματά τους και τις ενέργειες που απαι¬ 
τούνται για τη διεκπεραίωση των υποθέσεών τους. 

Εφοδιάζει τους πολίτες με τα απαραίτητα πληροφοριακά έντυπα, αιτήσεις 
κ.λπ. 

Συμβουλεύει τους πολίτες για την καλύτερη αντιμετώπιση των προβλημά¬ 
των και υποθέσεων. 

Κατευθύνει τους πολίτες στις αρμόδιες για τις υποθέσεις τους υπηρεσίες. 

Δέχεται υποδείξεις και προτάσεις για διοικητικές αλλαγές που συμβάλλουν 

στη βελτίωση της λειτουργίας της διοίκησης και των σχέσεων της με τους πολί¬ 
τες. 

2. Τμήμα Εσωτερικής Διοικήσεως 

Τα γραφεία που συγκροτούν το τμήμα Εσωτερικής Διοικήσεως, λειτουργούν 
κάτω από την ενιαία διεύθυνση του προϊσταμένου του τμήματος τούτου και με 
τις αρμοδιότητες που περιγράφονται για τον καθένα απ’ αυτά. 

α) Γραφείο Προσωπικού 

Συντάσσει τον Οργανισμό Εσωτερικής Υπηρεσίας και ειαηγείται τις τροπο¬ 
ποιήσεις, καθώς και τις προσαρμογές αυτού στις εκάστοτε ισχύουσες διατάξεις. 

Επιμελείται τη διενέργεια διαγωνισμών και την εφαρμογή κάθε άλλης νόμι¬ 
μης διαδικασίας για τις προσλήψεις προσωπικού του Δήμου. 

Διεξάγει όλες τις υπηρεσιακές υποθέσεις που αφορούν στα θέματα του τακτι¬ 
κού και του με σχέση εργασίας ιδιωτικού δικαίου προσωπικού του Δήμου, ήτοι; 
Στους διορισμούς, τις μεταβολές της υπηρεσιακής καταατάσεως του προσωπι¬ 
κού (προαγωγές, εντάξεις, επανεντάξεις, μετατάξεις, μετακινήσεις, αποσπά¬ 
σεις, μεταθέσεις κ.λπ.), την αναγνώριση των προϋποθέσεων για οικονομικές πα¬ 
ροχές, στη χορήγηση αδειών, στην εφαρμογή του πειθαρχικού δικαίου, στην τα¬ 
κτοποίηση ασφαλιστικών ζητημάτων, στη λύση της υπαλληλικής ή εργασιακής 
σχέσεως κ.λπ. κοινοποιώντας τις εκδιδόμενες διοικητικές πράξεις προς τα αρ¬ 
μόδια όργανα και υπηρεσίες. 

Τηρεί ενημερωμένους ατομικούς φακέλους για όλο το προσωπικό (το τακτικά 
και το με σχέση εργασίας ιδιωτικού δικαίου), καθώς και για τους συνταξιούχους 
του Δήμου. 

Τηρεί μητρώα των τακτικών υπαλλήλων, των συνταξιούχων και του προσω¬ 
πικού με σχέση εργασίας ιδιωτικού δικαίου. 

Τηρεί διαρκώς ενημερωμένο πίνακα που εμφανίζει την κατανομή του προσω¬ 
πικού στις διευθύνσεις, τμήματα, γραφεία και υπηρεσίες. 

Συντάσσει τους πίνακες αρχαιότητας των υπαλλήλων. 

Συντάσσει τα απαιτούμενα πιστοποιητικά, συγκεντρώνει τα απαραίτητα δι- 
καιολογητικά και προέρχεται στις αναγκαίες ενέργειες για την απονομή της συ¬ 
ντάξεως, του «εφάπαξ» και του μηνιαίου ισόβιου βοηθήματος του ΤΑΔΚΥ προς 
τους υπαλλήλους του Δήμου. 

Μεριμνά για την εφαρμογή των διατάξεων που αφορούν την υπηρεσιακή κα¬ 
τάσταση του εν ενεργεία προσωπικού (του τακτικού και του με σχέση εργασίας 
ιδιωτικού δικαίου), καθώς και στην κατάσταση των συνταξιούχων του Δήμου. 

Ανακοινώνει στο προσωπικό τις εγκύκλιες διαταγές του Δημάρχου. 

Ανακοινώνει στο προσωπικό το καθιερούμενο εκάστοτε ωράριο εργασίας. 

Γνωστοποιεί στους υπαλλήλους τις ανατιθέμενες σ’ αυτούς υπηρεσίες κατά 
τις μη εργάσιμες ημέρες. 

β) Γραφείο Πρωτοκόλλου - Διεκπεραιώσεως, Γραφομηχανών και Τηλεφωνι¬ 
κού Κέντρου. 

Παραλαμβάνει τα εισερχόμενα έγγραφα και βάσει του χαρακτηρισμού αυτών 
από την αρμόδια διεύθυνση, τα καταχωρίζει στο πρωτόκολλο και στα οικεία ευ¬ 
ρετήρια, τα συσχετίζει, τα καταχωρίζει στα βιβλία διανομής και τα παραδίδει 
προς τις αρμόδιες διευθύνσεις, τμήματα, γραφεία και υπηρεσίες. 

Επιμελείται τη διεκπεραίωση των εξερχομένων εγγράφων τα οποία καταχω¬ 
ρίζει στο πρωτόκολλο και στα οικεία ευρετήρια και επιστρέφει τα σχέδια αυτών 
στις αρμόδιες διευθύνσεις, τμήματα, γραφεία και υπηρεσίες. 

Μεριμνά, κατόπιν εντολής της προϊσταμένης Διευθύνσεως, για την έκδοση 
διαφόρων εγγράφων. 

Μεριμνά για τη δακτυλογράφηση ή την πολυγράφηση εγγράφων, καθώς και 
για την παραβολή τους προς τα κείμενα των σχεδίων ή των πρωτοτύπων, βάσει 
των οποίων αυτά καταρτίζονται. 

Οι δακτυλογράφοι δακτυλογραφούν, βάσει γραπτού σχεδίου ή καθ’ υπαγό¬ 
ρευση, τα έγγραφα καθώς και κάθε άλλο κείμενο (καταστάσεις, πίνακες κ.λπ.) 
της υπηρεσίας, φροντίζοντας για την ακρίβεια, το αλάθητο, την καλή εμφάνιση 
και την ταχεία κατάρτιση των δακτυλογραφημένων εντύπων και θέτοντας στο 
άνω αριστερό άκρο της πρώτης σελίδας αυτών, τα αρχικά γράμματα του ονομα¬ 
τεπωνύμου τους. 

Οι δακτυλογράφοι ευθύνονται για την καλή συντήρηση των γραφομηχανών 
που χρησιμοποιούν, και οφείλουν να καλύπτουν αυτές μετά τη λήξη της εργα¬ 
σίας. 

Όταν δεν έχουν εργασία δακτυλογραφήσεως, είναι δυνατά να διατίθεται σε 
άλλη βοηθητική ή παρεμφερή εργασία, εφόσον παρίσταται ανάγκη. 

Ο τηλεφωνικός πίνακας εξυπηρετείται από τον υπάλληλο που κατέχει τη 
θέση του τηλεφωνητή, και, σε περίπτωση απουσίας αυτού, από άλλο υπάλληλο 
του γραφείου τούτου ή της υπηρεσίας Κλητήρων - Θυρωρών, υποδεικνυόμενο 
από τον Προϊστάμενο του Τμήματος Εσωτερικής Διοικήσεως. 

γ) Γραφείο Αρχείων, Βιβλιοθήκης και Πινακοθήκης. 

Οι αρμοδιότητες του Γραφείου τούτου καθορίζονται ως ακολούθως; 

Αναφορικά με τα Αρχεία; 

Οργανώνει, βάσει σχεδίου, τους χώρους που προορίζονται για την τοποθέ¬ 
τηση των παραδιδόμενων από τις δημοτικές υπηρεσίες αρχείων. 

Μεριμνά για τη διευθέτηση του αρχειακού υλικού του Δήμου σε συνεργασία 
μι τις παραδίδουσες αυτό υπηρεσίες καθώς και για τη συντήρηση και φύλαξη 
αυτού. 

Μεριμνά για την κατά καιρούς εκκαθάριση του αρχείου, τηρώντας τις σχετι¬ 
κές προς το θέμα αυτό διατάξεις; 

Αναφορικά με τη βιβλιοθήκη: 


Εισηγείται την έγκριση των αναγκαίων πιστώσεων για την αγορά βιβλίων 
και λοιπών εντύπων. 

Επιμελείται της παραλαβής των βιβλίων και εντύπων που περιέρχονται στο 
Δήμο κατόπιν αγοράς ή δωρεάς, καθώς και εκείνων που αποστέλλονται στο 
Δήμο από διάφορες υπηρεσίες. 

Παραλαμβάνει την Εφημερίδα της Κυβερνήσεως και τηρεί βιβλιοδετημένες 
σειρές αυτής. Συγκεντρώνει επίσης τον ημερήσιο και περιοδικό τύπο. 

Φροντίζει για τη συλλογή βιβλίων, διαφόρων εντύπων εφημερίδων, περιοδι¬ 
κών, φωτογραφιών, χαρτών, μελετών κ.λπ., που αναφέρονται στην πόλη του 
Βόλου και την ιστορία της. 

Μεριμνά για την ταξινόμηση, τη συντήρηση και τη φύλαξη των βιβλίων και 
λοιπών εντύπων και στοιχείων, που αποτελούν το υλικό της βιβλιοθήκης του 
Δήμου. 

Τηρεί μητρώο βιβλίων, καθώς και μητρώο του έχοντος ιδιαίτερη σημασία 
υλικού (εγγράφων - χαρτών - φωτογραφιών κ.λπ.) της βιβλιοθήκης του Δήμου. 

Μεριμνά για τη λειτουργία της βιβλιοθήκης προς εξυπηρέτηση των αναγκών 
του κοινού αποκλεισμένου πάντως του δανεισμού βιβλίων, εντύπων και λοιπού 
υλικού της βιβλιοθήκης. 

Ενεργεί κάθε τρία χρόνια απογραφή των υπαρχόντων βιβλίων. Συντάσσει δε 
κατάσταση των απωλεσθέντων ή φθαρέντων βιβλίων και εισηγείται τη δια¬ 
γραφή τους από το οικείο μητρώο. 

Αναφορικά με τη δημοτική πινακοθήκη. 

Τηρεί μητρώο των καλλιτεχνικών έργων (ζωγραφικής, γλυπτικής, χαρακτι¬ 
κής κ.λπ.) που υπάρχουν στη Δημοτική πινακοθήκη καθώς και σε άλλους χώ¬ 
ρους του Δημαρχιακού Καταστήματος. 

Μεριμνά για την καλή εγκατάσταση, συντήρηση και φύλαξη των καλλιτεχνι¬ 
κών έργων. 

δ) Υπηρεσία Κλητήρων - θυρωρών 

Η υπηρεσία κλητήρων - θυρωρών εκτελεί τις ανήκουσες σ’ αυτήν εργασίες, 
με την άμεση καθοδήγηση του αρχαιότερου κλητήρα. 

Ο αρχαιότερος κλητήρας είναι υπεύθυνος: 1) Για την εκτέλεση των εργασιών 
που ανατίθενται στην υπηρεσία κλητήρων - θυρωρών. 2) Για την καθαριότητα 
του δημαρχιακού καταστήματος. 3) Για τη συνεχή επίβλεψη του δημαρχιακού 
καταστήματος και για την έγκαιρη επισήμανση (προς την αρμόδια υπηρεσία) 
των φθορών που επέρχονται σ’ αυτά. 

Ο αρχαιότερος κλητήρας εκδίδει εβδομαδιαίο πρόγραμμα υπηρεσίας των 
κλητήρων, που περιλαμβάνει τις πρωινές, απογευματινές και βραδυνές υπηρε¬ 
σίες εντός και εκτός του δημαρχιακού καταστήματος, τα ονόματα των κλητή¬ 
ρων υπηρεσίας, καθώς και τα διδόμενα σ’ αυτούς ρεπό. Το πρόγραμμα αυτό θε¬ 
ωρείται από τον Τμηματάρχη Εσωτερικής Διοικήσεως και αναρτάται στο γρα¬ 
φείο Κλητήρων - θυρωρών, αντίγραφο δε αυτού επιδίδεται στό Διευθυντή των 
Διοικητικών Υπηρεσιών. 

Κατά τις εργάσιμες ώρες ο αρχαιότερος κλητήρας οφείλει να βρίσκεται στον 
προ του γραφείου του Δημάρχου χώρο, ενώ,οι λοιποί κλητήρες οφείλουν να βρί¬ 
σκονται στο γραφείο κλητήρα από όπου και αποστέλλονται με εντολή του Τμη¬ 
ματάρχη Εσωτερικής Διοίκησης προς εκτέλεση διαφόρων υπηρεσιών. Ο αρ¬ 
χαιότερος κλητήρας θέτει αμέσως στη διάθεση του Δημάρχου, του Διευθυντού 
και των Προϊσταμένων των γραφείων και υπηρεσιών, τους κλητήρες που ζητού¬ 
νται για την εκτέλεση υπηρεσίας. 

Οι κλητήρες οφείλουν: ]) Να μεταφέρουν την αλληλογραφία που διαβιβάζε¬ 
ται μέσω του ταχυδρομείου, καθώς και τα έγγραφα ή έντυπα που διαβιβάζονται 
από υπηρεσία σε υπηρεσία. 2) Να ενεργούν επιδόσεις υπηρεσιακών εγγράφων, 
ανακοινώσεων και προσκλήσεων. 3) Να μεριμνούν για την καθαριότητα του δη¬ 
μαρχιακού καταστήματος και να προέρχονται στις αναγκαίες διευθετήσεις των 
εσωτερικών χώρων αυτού. 4) Να εκτελούν κάθε εργασία που προσιδιάζει στη 
φύση των καθηκόντων τους και επιβάλλεται από τις υπηρεσιακές ανάγκες. 5) 
Να φέρουν την υπηρεσιακή στολή τους εφόσον έχει χορηγηθεί τέτοια στολή από 
την υπηρεσία και να έχουν ευπρεπή εμφάνιση. 6) Να συμπεριφέρονται ευπρε- 
πώς. 

Οι κλητήρες δεν αποχωρούν από την υπηρεσία, πριν εξέγξουν και διαπιστώ¬ 
σουν ότι έχουν ασφαλιστεί τα γραφεία, οι βιβλιοθήκες, τα αρχεία κ.λπ., ότι έχουν 
κλεισθεί καλά οι θύρες και τα παράθυρα, ότι έχουν ελευθερωθεί οι πρίζες και γε¬ 
νικά ότι όλα έχουν καλώς. 

Κατά τις ώρες εργασίας - υπηρεσίας, απαγορεύεται στους κλητήρες να απα¬ 
σχολούνται στην εξυπηρέτηση ιδιωτικών (αναγκών του προσωπικού του Δήμου. 

ε) Υπηρεσία Καθαριστριών 

Η υπηρεσία καθαριστριών εκτελεί τις υπηρεσίες που ανήκουν σ’ αυτή υπό την 
άμεση εποπτεία του αρχαιότερου κλητήρα της Υπηρεσίας. 

Εκτελεί την καθαριότητα του Δημαρχιακού Καταστήματος καθώς και των 
γραφείων του Δήμου που βρίσκονται σε χώρους εκτός Δημαρχιακού Μεγάρου. 

Εκτελούν κάθε εργασία που προσιδιάζει στη φύση των καθηκόντων τους και 
επιβάλλεται από της υπηρεσιακές (ανάγκες. 

3. Τμήμα Γενικού Μητρώου (Δημοτολογίου) και Μητρώων Αρρένων 

Τα γραφεία που συγκροτούν το τμήμα αυτό, λειτουργούν κάτω από την 
ενιαία διεύθυνση του προϊσταμένου του τμήματος και με τις αρμοδιότητες που 
περιγράφονται για το καθένα από αυτά. 

Ο προϊστάμενος του τμήματος: 

Εισηγείται τα επιβαλλόμενα μέτρα για την καλύτερη λειτουργία του τμήμα¬ 
τος. 

Τηρεί φακέλους των νόμων, διαταγμάτων και εγκυκλίων διαταγών, που 
αφορούν ο τα υπηρεσιακά αντικείμενα του Τμήματος. 

Μεριμνά για την καταχώρηαη στο δημοτολόγιο και στο Μητρώο Αρρένων, 
των κάι)* φύαεως μεταβολών λόγω γεννήσεως, γάμου, θανάτου, διαζυγίων, αλ¬ 
λαγής επωνύμου, προσθήκης πατρωνύμου, μητρωνύμου, κυρίου ονόματος και 
λοιπών στοιχείων κατόπιν αποφάσεως των οικείων αρχών. 

Μεριμνά για την εγγραφή αδηλώτων, των εξακρίβωση της ιθαγένειας αυ¬ 
τών, καθφς και για τη διόρθωση των κάθε φύαεως εσφαλμένων εγγραφών στο 
δημοτολόγιο και στο μητρώο αρρένων, κατόπιν αποφάσεως των οικείων αρ- 
χών. 

Προσυγράφει όλα τα εκδιδόμενα πιστοποιητικά, τις αποφάσεις του Δημάρχου 
επί των μεταβολών στα δημοτολόγια μητρώων αρρένων, καθώς και την υπηρε¬ 
σιακή αλληλογραφία του Τμήματος, η οποία διεξάγεται από αυτόν. 

α) Γραφείο Δημοτολογίου. 

Συντάσσει, ενημερώνει και τηρεί υπεύθυνα τα βιβλία δημοτολογίου και πλη¬ 
θυσμού, καθώς και τα λεξικογραφικά ευρετήρια. 

Τηρεί για κάθε οικογένεια ιδιαίτερο φάκελο με τα σχετικά δικαιολογητικά 
και αρχείο αποφάσεων μεταβολών στα δημοτολόγια. 

Εκδίδει τα πιστοποιητικά προσωπικής, οικογενειακής καταστάαεως και ταυ- 
τοπροσωπείας των δημοτών: 

Επιμελείται την εφαρμογή των σχετικών με τους δημότες διατάξεων του 
Κώδικα Δήμων και Κοινοτήτων, του Κώδικα Ελληνικής Ιθαγένειας. 

β) Γραφείο Μητρώων Αρρένων. 

Συντάσσει, ενημερώνει και τηρεί υπεύθυνα τα μητρώα αρρένων. 

Ειδικότερα: 

Καταρτίζει ετησίως τα μητρώα αρρένων, τηρεί αρχείο αυτών, τα ενημερώνει 
και τηρεί αρχείο των αποφάσεων των μεταβολών που επέρχονται σ’ αυτά, 

Καταρτίζει τους στρατολογικούς πίνακες και φροντίζει για την ενημέρωση 
των υποχρεώσεων προς παρουσίαση στο στράτευμα. 

Μεριμνά για την έκδοση και δημοσίευση των αποφάσεων των Στρατιωτικών 
Συμβουλίων. 

Εκδίδει τα απαιτούμενα πιστοποιητικά για τη μεταφορά τους στους υποχρέ- 
ους εκγυμνάσεως και απόλυσης από το στράτευμα για οικογενειακούς λόγους. 

Εκδίδει τα αναγκαία πιστοποιητικά για την εισαγωγή των ενδιαφερομένων 
στις διάφορες στρατιωτικές σχολές. 

Συντάσσει και τηρεί τα μητρώα διαφόρων απογραφών στρατολογικού ενδια¬ 
φέροντος. 

γ) Γραφείο Εκλογών. 

Επιμελείται την εφαρμογή της εκλογικής νομοθεσίας και εκτελεί τα καθήκο¬ 
ντα που (ανατίθενται στο Δήμο από τον εκλογικό Νόμο. 

Διενεργεί τις διάφορες εκλογές που προβλέπονται από την κείμενη νομοθεσία. 

Τηρεί εκλογικούς καταλόγους, ενημερώνει αυτούς και εκδίδει τα σχετικά πι¬ 
στοποιητικά για την έκδοση εκλογικών βιβλιαρίων. 

Εκδίδει εκλογικά βιβλιάρια για τις εκλογές των συνοικιακών Συμβου¬ 
λίων. 

4. ΤΜΗΜΑ ΛΗΞΙΑΡΧΕΙΟΥ 

Η υπηρεσία του Ληξιαρχείου διεξάγεται με την άμεση και υπεύθυνη καθοδή¬ 
γηση του προϊσταμένου αυτής (ληξιάρχου). Τα υπηρεσιακά αντικείμενα της 
υπηρεσίας του ληξιαρχείου διαγράφονται, σε γενικές γραμμές, ως εξής: 

Μεριμνά για τη θεώρηση των ληξιαρχικών βιβλίων και τηρεί αυτά υπεύθυνα. 

Συντάσσει - καταχωρίζει στα οικεία βιβλία, τις ληξιαρχικές πράξεις γεννή¬ 
σεων (και βαπτίσεων), γάμων και θανάτων. 

Συντάσσει - καταχωρίζει το προβλεπόμενο από το νόμο βιβλίο, εκθέσεις βα¬ 
πτίσεων, ονοματοθεσίας, διαζυγίων, μεταβολής θρησκεύματος, αναγνωρίσεως 
ή αποκηρύξεως τέκνων κ.λπ., εφόσον τα γεγονότα αυτά έλαβαν χώρα στην πε¬ 
ριφέρεια του ληξιαρχείου και δεν υπάρχει σ’ αυτό συντεταγμένη ληξιαρχική 
πράξη, στο περιθώριο της οποίας να καταχωρισθεί η μεταβολή. 

Ανακοινώνει τις γεννήσεις, τις βαπτίσεις, τους γάμους, τους θανάτους και γε¬ 
νικά τις μεταβολές της προσωπικής καταστάαεως φυσικών προσώπων, που 
λαμβάνουν χώρα στην περιφέρεια του Ληξιαρχείου: α) προς την υπηρεσία μη¬ 
τρώων (Δημοτολογίου - Μητρώων Αρρένων) του Δήμου Βόλου, όταν τα παρα¬ 
πάνω γεγονότα αφορούν σε πρόσωπα εγγεγραμμένα στο Δήμο Βόλου, ή στα τέ¬ 
κνα αυτών και β) προς τους οικείους Ο.Τ.Α., όταν τα γεγονότα αφορούν σε ετε¬ 
ροδημότες ή στα τέκνα αυτών. 

Αποστέλλει αντίγραφα των συντασσομένων εκθέσεων βαπτίσεων και εκθέ¬ 
σεων μεταβολής ή προσθήκης στοιχείων ληξιαρχικών πράξεων, προς τα ληξιαρ¬ 
χεία στα οποία βρίσκονται συντεταγμένες οι σχετικές ληξιαρχικές πράξεις. 

Καταρτίζει σύμφωνα με το νόμο «περί μητρώων αρρένων» ετήσιους πίνακες 
των γεννηθέντων στην περιφέρεια του Δήμου Αρρένων τέκνων, και διαβιβάζει 
τους πίνακες αυτούς προς τους Δήμους και τις Κοινότητες όπου έχουν τη μόνιμη 
κατοικία τους οι γονείς των γεννηθέντων τέκνων. 

Συντάσσει ατομικά δελτία θανάτων, για την οικονομική εφορία, καθώς και 
δελτία γεννήσεων, γάμων και θανάτων, για την Εθνική Στατιστική Υπηρεσία. 

Εκδίδει αντίγραφα, αποσπάσματα και πιστοποιητικά των ληξιαρχικών πρά¬ 
ξεων ή των σχετικών προς αυτές δημοσίων εγγράφων που υπάρχουν στο λη¬ 
ξιαρχείο. 

Διεξάγει την υπηρεσιακή αλληλογραφία που αφορά σε ληξιαρχικά ζητήματα, 
και τηρεί το σχετικό αρχείο. 


Γ ενικά ενεργεί σύμφωνα με την ισχύουσα εκάστοτε νομοθεσία «περί ληξιαοχι- 
κών πράξεων». 

X. ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ 

1. Γραφείο Διευθυντού: 

1. Ο Διευθυντής των Οικονομικών Υπηρεσιών: α) Διευθύνει τις οικονομικές 
υπηρεσίες στο σύνολό τους δίνοντας προς αυτές τις απαιτούμενες κατευθύνσεις 
και εντολές των οποίων ελέγχει την εφαρμογή, β) Εποπτεύει την κατάρτιση του 
προϋπολογισμού Εσόδων και Εξόδων του Δήμου, παρακολουθεί την πορεία της 
εκτελέσεως αυτού και υποδεικνύει οσάκις παρίσταται ανάγκη, τις ενδεδειγμένες 
ενέργειες για την εξασφάλιση των εσόδων ή την συγκράτηση των δαπανών, γ) 
Μεριμνά για τη δημοσίευση των διακηρύξεως δημοπρασιών, καθώς και των εγ¬ 
γράφων πιστοποιήσεων και αποφάσεων διαφόρων αρχών, που χρήζουν δημο- 
αιεύσεως. δ) Μελετά και ειαηγείται τη λήψη μέτρων για τη βελτίωση της λει¬ 
τουργίας των οικονομικών υπηρεσιών του Δήμου, ε) Μεριμνά για τη συλλογή 
στοιχείων, από όλες τις Δ/νσεις του Δήμου, σχετικά με την πρόβλεψη πιστώ¬ 
σεων, αναμόρφωση πιστώσεων που αφορούν εκτέλεση έργων και προμηθειών 
τις οποίες υποβάλλει για έγκριση στον Δήμαρχο, στ) Διαχειρίζεται τις πιστώσεις 
που διατίθενται για εκτέλεση έργων και προμηθειών αρμοδιότητας της Δ/ναης 
Οικον. Υπηρεσιών, ζ) Μεριμνά για την κατάρτιση των κανονισμών λειτουργίας 
των υπηρεσιών του Οικονομικού Τμήματος με τους οποίους καθορίζεται ο τρό¬ 
πος λειτουργίας των υπηρεσιών του Οικονομικού Τμήματος με τους οποίους κα¬ 
θορίζεται ο τρόπος λειτουργίας. Διοικήσεως και Διαχειρίσεως καθώς και τα κα¬ 
θήκοντα του προσωπικού αυτών, καθώς επίσης και των κανονισμών επιβολής, 
βεβαιώσεως και εισπράξεως των δικαιωμάτων αυτών, η) Παρακολουθεί και 
ελέγχει τη βεβαίωση των Δημοτικών εσόδων, τον τρόπο εκμεταλλεύαεως της 
Δημοτικής Περιουσίας, την διαχείριση των υπηρεσιών του Τμήματος φροντίζο¬ 
ντας για την εφαρμογή των σχετικών νομικών και κανονιστικών διατάξεων. 

2. Τμήμα Δημοτικών Προσόδων και Εκμεταλλεύαεως Δημοτικής Περιου¬ 
σίας. ; 

Στο Τμήμα αυτό προβλέπονται τα πιο κάτω γραφεία και υπηρεσίες που λει¬ 
τουργούν υπό την ενιαία διεύθυνση του προϊσταμένου του Τμήματος και με τις 
αρμοδιότητες που περιγοάφονται για το καθένα από αυτά. 

α) Γραφείο Δημοτικών Προσόδων και Εκμεταλλεύαεως Δημοτικής Περιου¬ 
σίας. 

Επιμελείται την κατάρτιση του Δημοτικού προϋπολογισμού εσόδων, παρακο¬ 
λουθεί την εκτέλεσή του, μελετά τα οικονομικά ζητήματα του Δήμου και ειση- 
γείται σχετικά. 

Εισηγείται: α) σχετικά με την επιβολή, κατάργηση, μείωση ή αύξηση το>ν 
υπέρ του Δήμου φόρων τελών, δικαιωμάτων και εισφορών, σύμφωνά με τις κεί¬ 
μενες διατάξεις, β) σχετικά με την εκμετάλλευση της Δημοτικής περιουσίας. 

Εκτελεί κάθε εργασία, σύμφωνα με τις κείμενες διατάξεις και τους ιοχύοντες 
κανονισμούς, που αφορά στη βεβαίωση των εσόδων του Δήμου: α) από φόρους, 
τέλη, δικαιώματα, εισπράξεις κ.λπ. και β) από την εκμετάλλευση της Δημοτι¬ 
κής περιουσίας. 

Ελέγχει τα στοιχεία βεβαιώσεως κάθε δημοτικής προσόδου, βεβαιώνει αυτά 
και αποστέλλει στο ταμείο του Δήμου τους οικείους βεβαιωτικούς τίτλους χρη¬ 
ματικών καταλόγων κ.λπ. 

Παρακολουθεί γενικά τη φορολογητέα από το Δήμο ύλη και συγκεντρώνει 
στοιχεία που αφορούν τις δημοτικές φορολογίες. . 

Εκτελεί κάθε προπαρασκευαστική εργασία που αφορά στη διαγραφή βεβαιω- 
θέντων ή επιστροφή αχρεωστήτως εισπραχθέντων φόρων, τελών και δικαιωμά¬ 
των και καταρτίζει τους οικείους πίνακες διαγραφής ή επιστροφής. 

Εκτελεί κάθε εργασία που αφορά στη διαδικασία εκμισθώσεευς ή εκποιήσεως 
πραγμάτων του Δήμου. 

Διεξάγει κάθε προπαρασκευαστική εργασία για τη δικαστική ή διοικητική 
επίλυση των φορολογικών διαφορών μεταξύ του Δήμου και των δημοτών. 

Εκδίδει και κοινοποιεί αποσπάσματα των βεβαιωτικών καταλόγων και μερι¬ 
μνά για την έκδοση (αρμοδίως) και την κοινοποίηση αποφάσεως καταλογισμού 
ή επιβολής προστίμου σε περιπτώσεις παραβάσεως των κειμένων φορολογικών 
διατάξεων και των ισχυόντων κανονισμών του Δήμου. 

Αριθμεί, σφραγίζει και μεριμνά για τη θεώρηση των βιβλίων και εντύπων της 
δημοτικής διαχειρίσεως χρηματικού και των διπλοτύπων εισπράξεως των δη¬ 
μοτικών εν γένει εσόδων. 

Τηρεί ημερήσιο δελτίο κινήοεως των γραμματίων και διπλοτύπων εισπρά- 
ξεως φόρων, τελών, δικαιωμάτων και εισφορών, που παραδίδονται στον Ταμία 
και τα λοιπά επί των εισπράξεων όργανα του Δήμου. 

Επιμελείται για τη σύνταξη των πινάκων, οι οποίοι συνοδεύουν τον ετήσιο 
απολογισμό και διαλαμβάνουν: α) τα θεωρηθέντα, β) τα χρησιμοποιηθέντα από 
τον Ταμία και τα λοιπά επί των εισπράξεων όργανα του Δήμου και γ) τα μη χρη- 
σιμοποιηθέντα και επιστραφέντα τριπλότυπα και διπλότυπα εισπράξεως φόρων, 
τελών, δικαιωμάτων και εισφορών. 

β) Υπηρεσία Δημοτικών Σφαγείων. 

Η υπηρεσία αυτή: 

Μεριμνά για τη συνεπή εφαρμογή του κανονισμού λειτουργίας, διοικήσεως 
και διαχειρίσεως των Δημοτικών Σφαγείων στο χώρο αυτό. 

Ενεργεί σύμφωνα με τις κείμενες διατάξεις και τον οικείο κανονισμό του Δή¬ 
μου τη βεβαίωση και είσπραξη των δικαιωμάτων χρήσεως των Δημοτικών 
Σφαγείων. 

Εισηγείται σχετικά με τον εξοπλισμό, τη βελτίωση της λειτουργικότητας και 
τη διάθεση της χρήσεως των χώρων και εγκαταστάσεων των Σφαγείων. 

Τηρεί τα προβλεπόμενα από το νόμο και τον οικείο κανονισμό του Δήμου βι¬ 
βλία. 

Επιβλέπει το εργαζόμενο στα Σφαγεία προσωπικό και φροντίζει για την τή¬ 
ρηση της ευταξίας και της καθαριότητας στους χώρους αυτών. 

Υποδεικνύει κάθε μέτρο που θεωρεί αναγκαίο για την αρτιώτερη λειτουργία 
των Σφαγείων. 

γ) Υπηρεσία Δημοτικής Λαχανοφρουταγοράς. 

Η υπηρεσία αυτή: 

Μεριμνά για τη συνεχή εφαρμογή του κανονισμού λειτουργίας, διοικήαεως 
και διαχειρίσεως της Δημοτικής Λαχανοφρουταγοράς στο χώρο αυτής. 

Ενεργεί σύμφωνα με τις κείμενες διατάξεις και τον οικείο κανονισμό του Δή¬ 
μου, τη βελτίωση και είσπραξη των τελών χρήσεως της Δημοτικής Λαχανο¬ 
φρουταγοράς. 

Εισηγείται σχετικά με την παραχώρηση της χρήσεως των χώρων της Λαχα¬ 
νοφρουταγοράς, σε παραγωγούς και εμπόρους. 

Τηρεί το προβλεπόμενο από το νόμο και τον οικείο κανονισμό του Δήμου βι¬ 
βλία. 

Επιβλέπει το εργαζόμενο στη Λαχανοφραυταγορά προσωπικό και φροντίζει 
για την τήρηση της ευταξίας και της καθαριότητας στους χώρους αυτής. 

Υποδεικνύει κάθε μέτρο που θεωρεί αναγκαίο για τη βελτίωση της καταστά- 
σεως της Λαχανοφρουταγοράς. 

δ) Υπηρεσία Δημοτικών Νεκροταφείων. 

Η Υπηρεσία αυτή, λειτουργεί με την άμεση και υπεύθυνη καθοδήγηση του 
προϊσταμένου. 

Μεριμνά για τη συνεχή εφαρμογή του κανονισμού λειτουργίας, διοικήσεως 
και διαχειρίσεως των Κοιμητηρίων στους χώρους αυτών. 

Ενεργεί σύμφωνα με τις κείμενες διατάξεις και τον οικείο κανονισμό του Δή¬ 
μου, τη βεβαίωση και είσπραξη των δικαιωμάτων των Δημοτ. Νεκροταφείων. 

Ενεργεί τις νόμιμες διατυπώσεις για τη σύσταση οικογενειακών τάφων. 

Τηρεί τα προβλεπόμενα από το νόμο και τον οικείο κανονισμό του Δήμου Βι¬ 
βλία. 

Επιβλέπει το εργαζόμενο στα Κοιμητήρια προσωπικό και φροντίζει για την 
τήρηση της ευταξίας, της κοσμιότητας και της καθαριότητας των χώρων των 
Κοιμητηρίων, καθώς και για τη διαφύλαξη των τάφων και των αντικειμένων 
τους. 

Φροντίζει για τη συντήρηση των κηπαρίων και την προστασία του πρασίνου 
των Κοιμητηρίων. 

Φροντίζει για τη διαφύλαξη των οστών στα οστεοφυλάκια και για την τέλεση 
κηδειών και μνημοσύνων στον I. Ναό του Κεντρικού Κοιμητηρίου και την επιθυ¬ 
μία των οικείων των νεκρών. 

Εισηγείται την,παραχώρηση των διαθέσιμων οικογενειακών τάφων, σύμ¬ 
φωνα με τις διατάξεις του σχετικού κανονισμού. 

Υποδεικνύει κάθε μέτρο που θεωρεί αναγκαίο για τη βελτίωση της καταστά- 
σεως των Νεκροταφείων. 

3. Τμήμα Λογιστηρίου. 

Στο τμήμα αυτό προβλέπονται τα πιο κάτω γραφεία, τα οποία λειτουργούν 
υπό την ενιαία διεύθυνση του προϊσταμένου του τμήματος και με τις αρμοδιότη¬ 
τες που περιγράφονται για το καθένα από αυτό: 

α) Γραφείο Προϋπολογισμού: 

Καταρτίζει με συνεργασία με τις αρμόδιες υπηρεσίες του Δήμου τον προϋπο¬ 
λογισμό εσόδων και εξόδων και τις σχετικές εκθέσεις που τον συνοδεύουν. 

Παρακολουθεί γενικά την πορεία εκτελέσεως του προϋπολογισμού εσόδων 
και εξόδων και εισηγείται τις αναμορφώσεις αυτού με την εγγραφή νέων εσόδων 
και αναπληρωματικών ή εκτάκτων πιστώσεων. 

Εκτελεί κάθε εργασία που αφορά στα θέματα του προϋπολογισμού και στις 
παραβάσιες για την έκθεση αυτού σύμφωνα με τα αποτελέσματα που εμφανίζο¬ 
νται κατά την πορεία της εκτελέσεως τους. 

Εισηγείται επί των σχεδίων των αποφάσεων και συμβάσεων οι οποίες πρόκει¬ 
ται να επηρεάσουν τον προϋπολογισμό. 

Συγκεντρώνει στατιστικά στοιχεία, χρήσιμα για τις προβλέψεις του προϋπο¬ 
λογισμού. 

Τηρεί ειδικό αρχείο προϋπολογισμού, με όλες τις συναφείς αποφάσεις, εγκρί¬ 
σεις κ.λπ. 

β) Ι'ραφείο Λογιστηρίου. 

Επιμελείται την έγκριση, εκκαθάριση και εντολή πληρωμής, κάθε δαπάνης 
προς εξασφάλιση του νομίμου και κανονικού αυτής. 

Ενεργεί αναγνώριση των πιστώσεων του Δήμου με προσυπογραφή των αυ- 
νταασομένων στους οικείους λογαριασμούς πράξεων και εκκαθαρίσεων και με 
βάση αυτά, εκδίδει στο όνομα των δικαιούχων μέσα στα όρια των πιστώσεων 
του προϋπολογισμού, τα οικεία χρηματκά εντάλματα, καταχωρίζει αυτά στα οι¬ 
κεία βιβλία και τα αποστέλλει στον ταμία του Δήμου υπογεγραμμένα από τον 
προϊστάμενο του τμήματος και το Δήμαρχο. 

Τηρεί το λογαριασμό των παθητικών υπολοίπων. 

Συγκεντρώνει, ελέγχει και καταχωρίζει στα οικεία λογιστικά βιβλία τα απο¬ 
τελέσματα της εκτελέσεως του προϋπολογισμού και ληψοδοσίας εν γένει του Δη¬ 
μοτικού Ταμείου. 


Εκτελεί κάθε εργασία αναλήψεως δαπάνης σε βάρος των πιστώσεων του 
προϋπολογισμού κατά τα οριζόμενα από τις ισχΰουοες εκάστοτε διατάξεις περί 
οικονομικής διοικήσεως και λογιστικού των Δήμων και Κοινοτήτων. 

γ) Γραφείο Στατιστικής. 

Τα υπηρεσιακά αντικείμενα του γραφείου στατιστικής διαγράφονται σε γενι¬ 
κές γραμμές, ως ακολούθως: 

Εισηγείται προς τη Δημοτική Αρχή το πρόγραμα της στατιστικής εργασίας 
και επιμελείται την εκτέλεση του προγράμματος αυτού, μετά την έγκρισή του. 
Το πρόγραμμα στατιστικής εργασίας καθορίζει τα στατιστικά στοιχεία που θα 
τηρηθούν, καθώς και τον τύπο των δελτίων, των βιβλίων και των πινάκων στα¬ 
τιστικής. 

Συγκεντρώνει τα αυντασσόμενα από τις υπηρεσίες του Δήμου δελτία στατιστι¬ 
κής, ταξινομεί και καταχωρίζει στα οικεία βιβλία στατιστικής τα στοιχεία των 
δελτίων, επεξεργάζεται τα στοιχεία αυτά, καταρτίζει τους στατιστικούς πίνακες 
και σχεδιαγράμματα και εξάγει τα σχετικά συμπεράσματα. 

Παρέχει προς τη Δημοτική Αρχή και προς τις υπηρεσίες του Δήμου κάθε ζη¬ 
τούμενη πληροφορία που έχει σχέση με τα τηρούμενα στατιστικά στοιχεία και τα 
συναγόμενα, βάσει αυτών, συμπεράσματα.. 

Εκτελεί τις ανατιθέμενες στο Δήμο εργασίες σχετικά με τη γενική απογραφή 
ή του πληθυσμού, καθώς και κάθε άλλη εργασία απογραφής και συγκεντρώσεις 
στατιστικών στοιχείων. 

Παρακολουθεί τη βιβλιογραφία που αναφέρεται σε θέματα και μεθόδους της 
στατιστικής. 

4. Τμήμα Ταμείου 

Τα γραφεία που συγκροτούν την Ταμειακή υπηρεσία του Δήμου λειτουργούν 
κάτω από την ενιαία διεύθυνση του προϊσταμένου του Τμήματος της Ταμειακής 
υπηρεσίας (Δημοτικού Ταμία) και με τις αρμοδιότητες που περιγράφονται για 
το καθένα από αυτά. 

Ο Δημοτικός Ταμίας με προσωπική του ευθύνη διεξάγει μαζί με τα ειδικά 
οριζόμενα διαχειριστικά εισπρακτορικά όργανα την Ταμειακή υπηρεσία του Δή¬ 
μου, όπως ορίζουν οι διατάξεις του Δημοτικού και Κοινοτικού Κώδικα και οι 
διατάξεις περί οικονομικής Διοικήσεως και Λογιστικού των Δήμων και ειδικό¬ 
τερα: 

Κατευθύνει και ελέγχει τα υπαγόμενα σ’ αυτόν όργανα. Είναι υπεύθυνος για 
την περιουσία σε μετρητά, χρεόγραφα και κινητές αξίες του Δήμου, καθώς και 
για τη φύλαξη και διατήρηση των διαφόρων παρακαταθηκών και εγγυήσεων εν 
γένει. 

Εποπτεύει την τήρηση των προβλεπομένων από τις οικείες διατάξεις λογιστι¬ 
κών και ταμειακών βιβλίων, παρακολουθεί την όλη κίνηση των Εσόδων και 
Εξόδων, ευθυνόμενος για κάθε παρατυπία ή παράλειψη και ρυθμίζει τα της χρη¬ 
ματικής διαχειρίσεως των διαχειριστικών και εισπρακτορικών οργάνων. 

Εισηγείται τα θέματα που ανήκουν στην αρμοδιότητα του τμήμαίος, ενερ- 
γεία την αλληλογραφία αυτού και τηρεί φάκελλο των διοικητικών υποθέσεών 
του. 

Εντέλλεται τη λήψη των επιτρεπόμενων από το νόμο αναγκαστικών μέτρων 
εισπράξεως των καθυστερούμενων εσόδων του Δήμου. 

Παραλαμβάνει καθημερινά τις πραγματοποιούμενες από τους επιμελητές ει- 
σπράξεως ημερήσιες εισπράξεις. 

Εξοφλεί τα διαβιβαζόμενα στο Ταμείο εντάλματα πληρωμών. 

α) Γραφείο Εσόδων: 

Ελέγχει τους χρηματικούς τίτλους που διαβιβάζονται στο Ταμείο από τις αρ¬ 
μόδιες υπηρεσίες και εκδίδει το αποδεικτικό παραλαβής εισπρακτέων εσόδων. 

Επιμελείται την κοινοποίηση των ατομικών ή γενικών ή ειδικών προσκλή¬ 
σεων προς τους οφειλέτες του Δήμου. 

Ενεργεί πριν από κάθε χρηματική κατάθεση εκ μέρους των επιμελητών ει¬ 
σπράξεων έλεγχο των διπλοτύπων εισπράξεων, παραλαμβάνει τις εισπράξεις, 
εκδίδοντας γραμμάτιο τακτοποιητέων εισπράξεων και παραδίδει αυτές στον Δη¬ 
μοτικό Ταμία. 

Εκδίδει τα γραμμάτια εισπράξεως των διαφόρων εσόδων του Δήμου. 

Εκκαθαρίζει τις οφειλές των Δημοτών και εισηγείται στο Δημοτικό Ταμία, 
οσάκις απαιτείται τη λήψη αναγκαστικών μέτρων εισπράξεως κατά των οφειλε¬ 
τών. 

Επιμελείται με τους διατιθέμενους επιμελητές εισπράξεων, την αναγκαστική 
είσπραξη των οφειλών και τηρεί τα προβλεπόμενα από το νόμο βιβλία καταχω- 
ρήσεως, κατασχέσεων και ενταλμάτων προσωποκρατήσεως. 

Ενεργεί την πίστωση των πληρωσάντων οφειλετών στους οικείους χρηματι¬ 
κούς καταλόγους και βεβαιώνει την ενέργεια αυτή στο καθένα από τα οικεία 
αποσπάσματα των καταλόγων. 

Μεριμνά για την απόδοση των υπέρ τρίτων κρατήσεων και τηρεί όλα τα απα¬ 
ραίτητα για το σκοπό αυτό βιβλία. 

Τηρεί τα προβλεπόμενα από το νόμο λογιστικά βιλία εσόδων, καταρτίζει τους 
μηνιαίους και ετήσιους λογαριασμούς της διαχειρίσεως εσόδων, συντάσσει τους 
στατιστικούς πίνακες που υποβάλλονται στο Υπουργείο, Νομαρχία κ.λπ., συ¬ 
γκεντρώνει τα στοιχεία που απαιτούνται για τον ετήσιο απολογισμό εσόδων του 
Ταμείου και καταρτίζει τον απολογισμό αυτό. 

β) Γραφείο Επιμελητών Εισπράξεων. 

Επιμελείται την είσπραξη των βεβαιωμένων με ειδικούς χρηματικούς κατα¬ 
λόγους εσόδων του Δήμου. 

γ) Γραφείο Εξόδων. 

Ενεργεί τον έλεγχο των εκδοθέντων και διαβιβασθέντων στο Ταμείο ενταλ¬ 
μάτων και βάσει αυτών, προέρχεται στην πληρωμή των δικαιούχων σύμφωνα 
με τις οικείες διατάξεις περί λογιστικού των Δήμων και Κοινοτήτων. 

Τηρεί τα προβλεπόμενα από το νόμο λογιστικά βιβλία εξόδων, καταρτίζει 
τους μηνιαίους και ετήσιους λογαριασμούς της διαχειρίσεως εξόδων, συντάσσει 
τους στατιστικούς πίνακες που υποβάλλονται στα Υπουργεία, Νομαρχία κ.λπ., 
συγκεντρώνει τα στοιχεία που απαιτούνται για τον ετήσιο απολογισμό εξόδων 
και καταρτίζει τον απολογισμό αυτά. 

5. Τμήμα Προμηθειών και Διαχειρίσεως Υλικού. 

Αρμοδιότητες του τμήματος αυτού είναι: 

Η ενέργεια της προμήθειας κάθε είδους υλικών που είναι αναγκαία στις υπη¬ 
ρεσίες του Δήμου, σύμφωνα με τους Νόμους, Διατάγματα και εγκύκλιες Διατα¬ 
γές που ισχύουν. 

Η παραλαβή των προμηθευομένων ειδών και παράδοσή τους στην αποθήκη 
υλικού, βάσει διατακτικών και σχετικών πρωτοκόλλων παραλαβής που εκδίδο- 
νται απ’ αυτό και υπογράφονται αρμοδίως. 

Η παρακολούθηση των τιμών των διαφόρων ειδών και υλικών που προμη¬ 
θεύεται ο Δήμος και η τήρηση πινάκων αυτών για ενημέρωση των Επιτροπών 
προμηθειών. 

Η εισήγηση για εκποίηση ή καταστροφή αχρήστων υλικών και διαγραφή υλι¬ 
κών που καταατρέφονται ή χάνονται λόγω ανωτέρας βίας κ.λπ. 

Η διενέργεια κάθε πράξεως που ανήκει στη διαχέριση των ειδών και υλικών 
που προμηθεύεται ο Δήμος για τις ανάγκες των υπηρεσιών του, η παραλαβή 
τους μέσω των Επιτροπών παραλαβών που ορίζονται αρμοδίως, η ταξινόμηση 
στις αποθήκες του Δήμου και η φροντίδα για τη διαφύλαξη, την καλή συντήρηση 
και τη διάθεσή τους στις υπηρεσίες του Δήμου βάσει διατακτικών των αρμοδίων 
Διευθυντών. 

Η κανονική και με πλήρη ενημέρωση, τήρηση των βιβλίων αποθηκών υλι¬ 
κών. 

Η έγκαιρη προειδοποίηση ανανεώσεως των υλικών που πρόκειται να εξα¬ 
ντληθούν. 

Από άποψη Εσωτερικής οργάνωσης, το Τμήμα διαιρείται σε δύο γραφεία, εκ 
των οποίων το ένα καλύπτει τις γενικές ανάγκες προμηθειών και διαχείρισης 
υλικού του Δήμου, ενώ το άλλο καλύπτει τις ανάγκες προμηθειών και διαχείρι¬ 
σης υλικού των Τεχνικών υπηρεσιών του Δήμου. 

ΤΕΧΝΙΚΕΣ ΥΠΗΡΕΣΙΕΣ 
XI. ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 

1. Γραφείο Διευθυντού. 

Ο Διευθυντής των Τεχνικών Υπηρεσιών: 

α) Διευθύνει τις τεχνικές υπηρεσίες του Δήμου στο σύνολό τους, δίνονται προς 
αυτές τις απαιτούμενες κατευθύνσεις κα: εντολές των οποίων και ελέγει την 
εφαρμογή. 

β) Μεριμνά για τη σύνταξη των προγραμμάτων των έργων και των προμη¬ 
θειών της Τεχνικής Υπηρεσίας. 

γ) Προβαίνει στον έλεγχο και τη θεώρηση των συνταασομένων μελετών, έρ¬ 
γων και προμηθειών. 

δ) Ενημερώνεται επί των έργων τεχνικής φύσεως και των δραστηριοτήτων 
των παρά τον Δήμο Νομικών Προσώπων των Δημοτικών επιχειρήσεων, καθώς 
και όλων των φορέων που ασκούν τεχνικές δραστηριότητες μέσα στα όρια του 
Δήμου ή που ασκούν τεχνικές δραστηριότητες που έχουν επιρροή στην πόλη 
ώστε να μπορεί να παρέχει τεχνικές γνώμες στη Δημοτική Αρχή. 

Εισηγείται ενέργειες που αποσκοπούν στη βελτίωση της εν γένε: τεχνικής 
υποδομής της πόλεως. 

Είναι ο Γενικός Σύμβουλος του Δημάρχου. 

ε) Μεριμνά για την άσκηση της Γραμματείας των Τεχνικών Υπηρεσιών γε¬ 
νικά. 

Μεριμνά για τη σύμφωνη με τις κείμενες διατάξεις διενέργεια των διαγωνι¬ 
σμών εκτελέσεως έργων και προμηθειών καθώς και για την παραλαβή αυτών. 

στ) Μεριμνά για την παροχή στοιχείων προς τη δ/νση Οικον. υπηρεσιών για 
την πρόβλεψη πιστώσεων, αναμόρφωση πιστώσεων που αφορούν την εκτέλεση 
έργων και προμηθειών για τη λειτουργία των Τεχνικών Υπηρεσιών. 

α) Γραφεία Γραμματείας. 

Τηρεί το πρωτόκολλο αλληλογραφίας. 

Διεκπεραιώνει την αλληλογραφία της Δ/νσεως Τεχν. Υπηρεσιών. 

Τηρεί το αρχείο-της'υπηρεσίας. 

Τηρείτο βιβλίο ατελειών του Δήμου. 

β) Γραφείο Διοικητικής Παρακολούθησης Έργων 

Διεξέρχεται τις διαδικασίες από την έγκριση της μελέτης του έργου ή προμή¬ 
θειας μέχρι και του καθορισμού επιβλέποντος (Διακήρυξη - δημοσίευση περίλη¬ 
ψης διακήρυξης - δημοπρασία - αποστολή για έγκριση πρακτικών δημοπρασίας 

- ορισμός επιτροπής διενέργεια δημοπρασίας και επιτροπής εισήγησης ανάθεσης 

- υπογραφή σύμβασης - ορισμός επιβλέποντος). 

Διεκπεραιώνει κάθε σχετική με τις δημοπρασίες και τους διαγωνισμούς δια¬ 
δικασία. 

Εκδίδει τα αναγκαία αντίγραφα μελετών - συμβάσεων κ.λπ. που είναι απα¬ 
ραίτητα για την πληρωμή των δαπανών έργων και προμηθειών και αποστέλλει 
αυτά στο Τμήμα Προμηθειών, για τις περαιτέρως ενέργειες. 


Διενεργεί τις παραλαβές των έργων. Φροντίζει για την έκδοση αποφάσεων 
καταρτισμό των οικείων επιτροπών, οργανώνει τις παραλαβές με πρόσκληση 
των μελών των επιτροπών του επιβλέποντος και του εργολήπτου. 

Επιμελείται της σύνταξης υπογραφής και έγκρισης της τελικής δαπάνης του 
έργου προς τα αρμόδια όργανα και διεκπεραιώνει κάθε άλλη διοικητική διαδι¬ 
κασία εκκαθαρίσεως του έργου μέχρι της αποστολής του οικείου φακέλλου στο 
αρχείο. 

Τηρεί το αρχείο των φακέλλων των έργων και προμηθειών με τη συνεργασία 
του επιβλέποντος κάθε έργου. 

2. Τμήμα Συγκοινωνιακών Έργων. 

0 προϊστάμενος του τμήματος διευθύνει τη λειτουργία των Γραφείων που 
υπάγονται στο τμήμα αυτά. 

Επιμελείται της συντάξεως και συντάσσει προμελέτες και μελέτες Δημοτικών 
έργων και προμηθειών αρμοδιότητος του τμήματος. 

Επιμελείται της εκτελέσεως σύμφωνα με τις ισχύουσες διατάξεις περί εκτελέ¬ 
σεως Δημοτικών έργων, των έργων και προμηθειών αρμοδιότητος του τμήμα¬ 
τος. 

Μεριμνά για τη σύνταξη τευχών δημοπράτησης και χρονικού προγραμματι¬ 
σμού εκτελέσεως των έργων. 

Παρακολουθεί τις πιστώσεις που διατίθενται για την εκτέλεση των συγκοινω¬ 
νιακών έργων. 

Μεριμνά για την ενημέρωση του αρχείου των σχεδίων για τις ενδεχόμενες 
τροποποιήσεις κατά την κατασκευή. 

Μεριμνά για την παράδοση στο αρμόδιο Γραφείο των απαραιτήτων στοι¬ 
χείων λογιστικής παρακολούθησης των έργων. 

Μεριμνά για την παράδοση στο αρμόδιο Γ ραφείο μετά το πέρας της κατα¬ 
σκευής των έργων πλήρων φακέλλων με τα επιμετρικά στοιχεία για τη διενέρ¬ 
γεια παραλαβής των έργων. 

α) Γραφείο Μελετών Συγκοινωνιακών Έργο». 

Συντάσσει τις μελέτες των νέων έργων κατασκευής και ανακατασκευής οδών 
σύμφωνα με το εκάστοτε εγκεκριμένο τεχνικό πρόγραμμα. 

Κατά τη σύνταξη των μελετών λαμβάνει υπόψιν υψομετρικά στοιχεία που 
παρέχονται από το αρμόδιο Γραφείο της Δ/ναης Πολεοδομίας. 

Μεριμνά δια την σύνταξη μελετών έργων γεφυρών. 

Συντάσσει τεύχη δημοπράτησης, ειδικές προδιαγραφές και χρονικό προγραμ¬ 
ματισμό εκτελέσεως έργων. 

Παρέχει πληροφορίες στους Οργανιομουής κοινής ωφελείας σχετικά με τον 
προγραμματισμό έργων οδοποιίας ώστε να εξασφαλίζεται κατά το δυνατόν συ¬ 
ντονισμός στην εκτέλεση των έργων. 

β) Γ ραφείο Κατασκευής Συγκοινωνιακών Έργων 

Επιμελείται της εκτελέσεως νέων έργων κατασκευής και· ανακατασκευής 
οδών και γεφυρών σύμφωνα με τις ισχύουσες διατάξεις «περί εκτελέσεως δημο¬ 
σίων έργων». 

Παρακολουθεί τις πιστώσεις που διατίθενται για την εκτέλεση έργων αρμο¬ 
διότητος του γραφείου. 

Τηρεί αρχείο μελετών οδών και το ενημερώνει για τις ενδεχόμενες τροποποι¬ 
ήσεις κατά την κατασκευή. 

Παρέχει συνεχώς στο αρμόδιο γραφείο τα απαράτητα στοιχεία λογιστικής 
παρακολούθησης του έργου. 

Παραδίδει μετά το πέρας της κατασκευής κάθε έργο στο αρμόδιο γραφείο 
πλήρη φάκελλο με επιμετρικά στοιχεία για την διενέργεια παραλαβής του έρ¬ 
γου. 

3. Τμήμα Κτιριακών Έργων. 

Ο Προϊστάμενος του τμήματος διευθύνει τη λειτουργία των Γραφείων που 
υπάγονται στο τμήμα αυτό. 

Επιμελείται της συντάξεως και συντάσσει προμελέτες και μελέτες Δημοτικών 
έργων και προμηθειών.αρμοδιότητος του τμήματος. 

Επιμελείται της εκτελέσεως σύμφωνα με τις ισχύουσες διατάξεις «περί εκτε- 
λέσεως Δημοτικών έργων», των έργων και προμηθειών αρμοδιότητος του τμή¬ 
ματος. 

Μεριμνά για τη σύνταξη τευχών δημοπράτησης και χρονικού προγραμματι¬ 
σμού εκτελέσεως των έργων. 

Παρακολουθεί τις πιστώσεις που διατίθενται για την εκτέλεση των κτιριακών 
έργων. 

Μεριμνά για την ενημέρωση του αρχείου των σχεδίων για τις ενδεχόμενες 
τροποποιήσεις κατά την κατασκευή. 

Μεριμνά για την παράδοση στο αρμόδιο Γραφείο των απαραιτήτων στοι¬ 
χείων λογιστικής παρακολούθησης των έργων. 

Μεριμνά για την παράδοση στο αρμόδιο Γ ραφείο μετά το πέρας της κατα¬ 
σκευής των έργων πλήρων φακέλλων με επιμετρικά στοιχεία για την διενέργεια 
παραλαβής των έργων. 

α) Γραφείο Μελετών κτιρίων 

Συντάσσει τις αρχιτεκτονικές, στατικές και ηλεκτρομηχανολογικές μελέτες 
των κτηρίων, καθώς επίσης και τις μελέτες εξοπλισμού και περιβάλλοντος χώ¬ 
ρου αυτών. 

Συντάσσει τεύχη δημοπράτησης, ειδικές προδιαγραφές και χρονικό προγραμ¬ 
ματισμό εκτελέσεως των έργων. 

Επιμελείται της αυμπληρώαεως των φακέλλων εκδόσεως οικοδομικών 
αδειών των μελετουμένων κτηρίων. 

β) Γραφείο κατασκευής κτιρίων 

Επιμελείται της κατασκευής των δημοτικών κτηρίων, σύμφωνα με τις ιαχύ- 
ουσες διατάξεις «περί εκτελέαεως δημοσίων έργων». 

Παρακολουθεί τις πιστώσεις που διατίθενται για την εκτέλεση των κτιριακών 
έργων. 

Ενημερώνει το αρχείο των σχεδίων για τις ενδεχόμενες τροποποιήσεις κατά 
την κατασκευή. 

Παρέχει συνεχώς στο αρμόδιο γραφείο τα απαραίτητα στοιχεία λογιστικής 
παρακολούθησης των έργων. 

Παραδίδει μετά το πέρας της κατασκευής των κτιρίων στο αρμόδιο γραφείο, 
πλήρη φάκελλο με επιμετρικά στοιχεία για τη διενέργεια παραλαβής των έρ¬ 
γων. 

4. Τμήμα πλατειών διαμόρφωσης ελευθέρων χώρων 

Ο προϊστάμενος του τμήματος διευθύνει τη λειτουργία των Γραφείων που 
υπάγονται στο τμήμα αυτό. 

Επιμελείται της συντάξεως και συντάσσει προμελέτες και μελέτες Δημοτικών 
έργων και προμηθειών αρμαδιότητος του τμήματος. 

Επιμελείται της εκτελέσεως σύμφωνα με τις ισχύουσες διατάξεις περί εκτελέ- 
αεως Δημοτικών έργων, των έργων και προμηθειών αρμοδιότητος του τμήμα¬ 
τος. 

Μεριμνά για την σύνταξη τευχών δημοπράτησης και χρονικού προγραμματι¬ 
σμού εκτελέσεως των έργων. 

Παρακολουθεί τις πιστώσεις που διατίθενται για την εκτέλεση πλατειών. 

Μεριμνά για την ενημέρωση του αρχείου των σχεδίων για τις ελεγχόμενες 
τροποποιήσεις κατά την κατασκευή. 

Μεριμνά για την παράδοση στο αρμόδιο Γραφείο των απαραίτητων στοι¬ 
χείων λογιστικής παρακολούθησης των έργων. 

Μεριμνά για την παράδοση στο αρμόδιο Γραφείο μετά το πέρας της κατα¬ 
σκευής των έργων πλήρων φακέλλων με επιμετρικά στοιχεία για την διενέργεια 
παραλαβής των έργων. 

α) Γραφείο μελετών πλατειών 

Συντάσσει τις μελέτες για διαμόρφωση πλατειών, παιδικών χαρών, αθλητι¬ 
κών χώρων και εν γένει ελευθέρων χώρων της πόλεως. 

Συντάσσει τις μελέτες πεζοδρόμων σε συνεργασία με το γραφείο μελετών συ¬ 
γκοινωνιακών έργων. 

Συντάσσει τεύχη δημοπράτησης, ειδικές προδιαγραφές και χρονικό προγραμ¬ 
ματισμό εκτελέσεως έργων. 

ΓΙαραδίδει στο τμήμα συντηρήσεων μετά την ολοκλήρωση των έργων πλα¬ 
τειών σχέδια δικτύων εγκαταστάσεως (ύδρευσης, άρδευσης, αποχέτευσης, ηλε- 
κτροφωτιαμού, τηλεπικοινωνιών κ.λπ.) στα οποία να φαίνεται η ακριβής θέση 
των σε οριζοντιογραφία και τομή (υψομετρική θέση) ώστε να είναι ευχερής η συ¬ 
ντήρηση των ευ λόγω δικτύων. 

β) Γραφείο κατασκευής πλατειών. 

Επιμελείται της κατασκευής των πλατειών, παιδικών χαρών, αθλητικών 
χώρων, πεζοδρόμων και εν γένει ελευθέρων χώρων της πόλεως σύμφωνα με τις 
ισχύουσες διατάξεις «περί εκτελέσεως δημοσιών έργων». 

Παρακολουθεί τις πιστώσεις που διατίθενται για τα παραπάνω έργα. 

Τηρεί αρχείο μελετών και το ενημερώνει για τις ενδεχόμενες τροποποιήσεις 
κατά την κατασκευή. 

Παραδίδει μετά το πέρας της κατασκευής κάθε έργο στο αρμόδιο γραφείο 
πλήρη φάκελλο με επιμετρικά στοιχεία για την διενέργεια παραλαβής του έρ¬ 
γου. 

XII. ΔΙΕΥΘΥΝΣΗ ΠΟΛΕΟΔΟΜΙΑΣ 

1. Γραφείο Διευθυντού 

Ο Διευθυντής της Πολεοδομίας: α) Διευθύνει τις υπηρεσίες Πολεοδομίας στο 
σύνολό της δίδοντας προς αυτές τις απαιτούμευες κατευθύνσεις και εντολές των 
οποίων ελέγχει την εφαρμογή, β) Εποπτεύει την εφαρμογή του εγκεκριμένου 
σχεδίου πόλεως και παρακολουθεί τη λειτουργία των αρμοδίων υπηρεσιών 
εφαρμογής του. γ) Εποπτεύει τη διαδικασία έκδοσης οικοδομικών αδειών και 
μεριμνά για τον έλεγχο εφαρμογής τους σύμφωνα με τις κείμενες διατάξεις, δ) 
Μελετά και εισηγείται τη λϊ|ψη μέτρων για τη βελτίωση λειτουργίας των υπηρε¬ 
σιών της Πολεοδομίας του Δήμου, ε) Μεριμνά για την παροχή στοιχείων προς 
τη Δ/ναη οικονομικών υπηρεσιών για την πρόβλεψη πιστώσεων, αναμόρφωση 
πιστώσεων που αφορούν τη λειτουργία της Δ/νσης Πολεοδομίας, στ) Διαχειρί¬ 
ζεται τις πιστώσεις που διατίθενται για εκτέλεση έργων και προμηθειών αρμο¬ 
διότητας της Δ/ναης Πολεοδομίας. 

Γραφείο Γραμματείας. 

Τηρεί το πρωτόκολλο αλληλογραφίας, διεκπεραιώνει την αλληλογραφία της 
Διευθύνσεως Πολεοδομίας, τηρεί το αρχείο των υπηρεσιών, τμημάτων και γρα¬ 
φείων της Πολεοδομίας. 

2. Τμήμα Πολεοδομίας. 

0 Προϊστάμενος του τμήματος Πολεοδομίας διευθύνει τη λειτουργία των 
γραφείων που υπάγονται στο τμήμα αυτό. 


Μεριμνά για την έκδοση των ζητουμένων οικοδομικών αδειών, βάσει των 
κειμένων διατάξεων. 

Μεριμνά για τον έλεγχο εφαρμογής των εκδοθεισών αδειών. 

Εν γένει μεριμνά για την άσκηση των καθηκόντων του τμήματος που απορ¬ 
ρέουν από τις εκάοτοτε ισχύουσες περί πολεοδομικών εφαρμογών διατάξεις. 

α. Γραφείο εκδάσεως οικοδομικών αδειών. 

Είναι αρμόδιο για την έκδοση οικοδομικών αδειών και τον έλεγχο εφαρμογής 
αυτών. 

β. Γραφείο ελέγχου κατασκευών (αυθαιρέτων) 

Προβαίνει στον έλεγχο των αυθαιρέτων κατασκευών και επεμβαίνει σε κα¬ 
ταγγελίες επί παραβάσεων των πολεοδομικών διατάξεων. 

Μεριμνά για την νομιμοποίηση των αυθαιρέτων κατασκευών. 

Είναι αρμόδιο για τις επικίνδυνες οικοδομές. 

γ. Γραφείο πράξεων Αναλογισμού και Γενικών Υποθέσεων. 

Προβαίνει στον έλεγχο της πληρότητας των φακέλλων των εκδιδομένων 
αδειών από διοικητικής πλευράς. 

. Τηρεί βιβλία διακίνησης και έκδοσης οικοδομικών αδειών. 

Μεριμνά για την συγκέντρωση νομολογίας και ταξινόμηση των εκάστοτε δια¬ 
τάξεων, που έχουν σχέση με τις αρμοδιότητες του τμήματος Πολεοδομικών 
Εφαρμογών. 

Τηρεί το αρχείο της υπηρεσίας. 

3. Τμήμα Σχέδιο Πόλεως. 

Ο Προϊστάμενος του τμήματος διευθύνει την λειτουργία των γραφείων που 
υπάγονται σ’ αυτό. 

Εποπτεύει την εφαρμογή του εγκεκριμένου σχεδίου πόλης. 

Εισηγείται επεκτάσεις, τροποποιήσεις, αναμορφώσεις του πολεοδομικού σχε¬ 
δίου επιμελούμενος σχετικής διαδικασίας. 

Επιμελείται της εφαρμογής του εγκεκριμένου Γενικού Πολεοδομικού Σχε¬ 
δίου. 

Εποπτεύει το γραφείο ακινήτου Δημοτικής Περιουσίας. 

α) Γραφείο Πολεοδομικού Σχεδιασμού. 

Παρακολουθεί την εφαρμογή του Γενικού Πολεοδομικού Σχεδίου. 

Συγκεντρώνει στατιστικά στοιχεία χρήσιμα για τον έλεγχο εξέλιξης της πό¬ 
λης. 

Μεριμνά για την τήρηση του αρχείου του τμήματος. 

Ασχολείται με την επέκταση, τροποποίηση και αναμόρφωση του εγκεκριμέ¬ 
νου Γ ενικού Πολεοδομικού Σχεδίου της Ζ.Ο.Ε. του εγκεκριμένου πολεοδομικού 
σχεδίου. 

β) Γραφείο Εφαρμογής Σχεδίου Πόλης. 

Ασχολείται με την διάνοιξη των οδών της πόλης από πλευράς εφαρμογής 
σχεδίου. 

Ασχολείται με την σύνταξη των απαραιτήτων τοπογραφικών διαγραμμάτων 
εφαρμογής. 

Ασχολείται με την εποπτεία και σύνταξη των πράξεων εφαρμογής του Ν. 
1337/83. 

Ασχολείται με τη σύνταξη τακτοποιήσεως και αναλογισμού αποζημιώσεως 
διεξερχόμενο την όλη απαιτούμενη διαδικασία. 

Εκδίδει υψομετρικά σημειώματα για άδειες οικοδομών, τηρεί αρχείο υψομε¬ 
τρικών αφετηριών και είναι αρμόδιο για την πύκνωαη αυτού. 

γ) Γραφείο Κυκλοφοριακών Μελετών. 

1. Συντάσσει κυκλοφοριακές μελέτες και επιμελείται της διαμορφώαεως προ¬ 
τάσεων για την εφαρμογή καταλλήλων μέτρων επίλυσης των διαφόρων κυκλο- 
φοριακών προβλημάτων. 

2. Εισηγείται προς τα αρμόδια όργανα (Συντονιστική Επιτροπή κυκλοφο¬ 
ρίας) την λήψη αποφάσεων σχετικών με κυκλοφοριακές ρυθμίσεις. 

3. Συντάσσει τις κυκλοφοριακές μελέτες διαμορφώσεως κόμβων και εγκατα¬ 
στάσεων φωτεινών σηματοδοτήσεων καθώς και τις κυκλοφοριακές μελέτες που 
αναφέρονται στην τροποποίηση προγραμμάτων και λειτουργίας των ήδη υπαρ¬ 
χόντων φωτεινών σηματοδοτήσεων. 

4. Συντάσσει μελέτες για τη διαμόρφωση χώρων στάθμευσης οχημάτων. 

δ) Γραφείο μελετών σημάνσεως οδών. 

1. Συντάσσει τις ηλεκτρομηχανολογικές μελέτες εγκαταστάσεων φωτεινών 
σηματοδοτήσεων και είναι αρμόδιο για την εκτέλεση έργων νέων φωτεινών ση¬ 
ματοδοτήσεων. 

2. Συντάσσει μελέτες και είναι αρμόδιο για την εκτέλεση έργων διαγραμμί¬ 
σεων οδοστρωμάτων και χώρων στάθμευσης. Επίσης είναι αρμόδιο για την συ¬ 
ντήρηση του υπάρχοντος συστήματος διαγραμμίσεων. 

3. Συντάσσει μελέτες και είναι αρμόδιο για την εκτέλεση έργων εγκαταστά¬ 
σεων σταθμεύσεων ελεγχομένων χρονικώς. 

4. Συντάσσει μελέτες και είναι αρμόδιο για την τοποθέτηση πινακίδων καθέ¬ 
του σημάνσεως των οδών σύμφωνα με τις αποφάσεις της Τροχαίας καθώς και 
για τη συντήρηση του υπάρχοντος συστήματος πινακίδων. 

5. Τηρεί αρχείο ονοματοθεσίας οδών και αριθμήσεων και είναι αρμόδιο για 
την σύνταξη μελετών και τοποθέτησης των πινακίδων ονοματοθεσίας οδών και 
αριθμήσεων καθώς και για την συντήρηση του υπάρχοντος συστήματος πινακί¬ 
δων. 

ε) Γραφείο Κτηματολογίου. 

Ασχολείται με την τήρηση του Κτηματολογίου της Δημοτικής περιουσίας και 
μεριμνά για την εξασφάλιση των Δημοτικών Κτημάτων. 

στ) Γραφείο ακινήτου περιουσίας. 

Ασχολείται με την έρευνα και οριοθέτηση της ακινήτου Δημοτικής περιουσίας 
καθώς και με την διαδικασία υλοποίησης προτάσεων αξιοποίησής της. 

XIII. ΔΙΕΥΘΥΝΣΗ ΠΑΡΟΧΗΣ ΥΠΗΡΕΣΙΩΝ 

1. Γραφείο Διευθυντοϋ. 

Ο Διευθυντής παροχής υπηρεσιών: α) Διευθύνει τις υπηρεσίες παροχής υπη¬ 
ρεσιών στο σύνολό τους δίδοντας προς αυτές τις απαιτούμενες κατευθύνσεις και 
εντολές των οποίων ελέγχει την εφαρμογή, β) Συντονίζει και κατευθύνει τα 
Τμήματα και τις υπηρεσίες της Διεύθυνσής του κατά τα ειδικότερα οριζόμενα 
από τις Δ/ξεις του παρόντος οργανισμού, γ) Εποπτεύει τη διαδικασία εφαρμο¬ 
γής και λειτουργίας των αποφάσεων και κανονιστικών πράξεων οι οποίες αφο¬ 
ρούν τα Τμήματα και τις υπηρεσίες της Διεύθυνσης, δ) Μελετά και εισηγείται τη 
λήψη μέτρων για τη βελτίωση λειτουργίας των υπηρεσιών και Τημάτων της 
Διεύθυνσής τους, ε) Μεριμνά για την παροχή στοιχείων προς τον Δήμαρχο και 
την αρμόδια Δ/νση Οικον. Υπηρεσιών για την πρόβλεψη πιστώσεων, αναμόρ¬ 
φωση πιστώσεων που αφορούν την εκτέλεση έργων και προμηθειών αρμοδιότη¬ 
τας της Δ/νσης παροχής Υπηρεσιών, στ) Διαχειρίζεται τις πιστώσεις που διατί¬ 
θενται για εκτέλεση έργων και προμηθειών αρμοδιότητας της Δ/νσης παροχής 
Υπηρεσιών. 

α) Γραφείο Γραμματείας. 

Τηρεί το πρωτόκολλο αλληλογραφίας, διεκπεραιώνει την αλληλογραφία 
όλων των Τμημάτων των Γραφείων και των υπηρεσιών της Διεύθυνσης παρο¬ 
χής υπηρεσιών και τηρεί το αρχείο των υπηρεσιών αυτών. 

2. Τμήμα κινήσεως και συντηρήσεως μηχανικών μέσων. 

α) Γραφείο Κινήσεως. 

Ασχολείται με τον έλεγχο κινήσεως των αυτ/των και των μηχανημάτων του 
Δήμου. 

Ασχολείται με την προμήθεια και διαχείριση καυσίμων και λιπαντικών για τα 
αυτ/τα και τα μηχ/τα του Δήμου. 

β) Γραφείο Συντηρήσεως μηχανικών μέσων. 

Ασχολείται με τις συντηρήσεις και επισκευές των αυτ/των και των μηχ/των 
του Δήμου εν γένει. 

Τηρεί αποθήκη και διαχείριση των εργαλείων - μηχ/των καθώς και των 
ανταλλακτικών των αυτ/των και μηχ/των. 

3. Τμήμα περισυλλογής και αποκομιδής απορριμμάτων. 

α) Γραφείο περισυλλογής και αποκομιδής απορριμμάτων. 

Η περισυλλογή και αποκομιδή των απορριμμάτων διεξάγεται με την υπεύ¬ 
θυνη καθοδήγηση του προϊσταμένου αυτής και έχει τις πιο κάτω αρμοδιότητες: 

α.1. Ιίερισσυλογή απορριμμάτων: 

α) Οργανώνει τη διεξαγωγή της περισυλλογής των απορριμμάτων κατά το¬ 
μείς της πάλεως. β) Εισηγείται τη'στελέχωαη του Τμήματος με το απαραίτητο 
και κατάλληλο προσωπικό, γ) Μεριμνάει για τον εφοδιασμό του Τμήματος με 
τα απαραίτητα εργαλεία και εισηγείται σχετικά με τη βελτίωση ή αύξηση του 
μ/ίχανικού εξοπλισμού του. δ) Κατανέμει το προσωπικό σε συγκροτήματα εξυ¬ 
πηρέτησης των βασικών λειτουργιών του καθώς και σε ομάδες εξυπηρετήσεως 
ειδικών αναγκών, ε) Παρακολουθεί και ελέγχει μέσω των επιστατών καθ/τας, 
τον τρόπο με τον οποίο διεξάγεται η περισυλλογή των απορριμμάτων από το 
προσωπικά του Τμήματος, στ) Συλλέγει τα απορρίμματα των κοινοχρήστων 
χώρων (οδών, πλατειών κ.λπ.) ενεργεί τον καθορισμό των οδών και κρασπέδων 
από τις φερτές ύλες, προέρχεται στο κατάβρεγμα και πλύσιμο των οδών, ενεργεί 
τον καθαρισμό ακτών και χειμάρρων, και ενεργοποιεί το υπάρχον δυναμικό του 
Τμήματος για την αντιμετώπιση εκτάκτων περιστατικών (πλημμυρών, πυρκα- 
ϊών κ.λπ.). ζ) Απορρυπαίνει την πόλη: α) από τα πάσης φύσεοις διαφημιστικά ή 
άλλα έντυπα, που έχουν τοποθετηθεί αυθαίρετα σε διάφορους χώρους ή έχουν 
τοποθετηθεί κανονικά στους προβλεπόμενους χώρους και παραμένουν σ' αυτούς 
μετά τη λήξη της νόμιμης διάρκειας προβολής τους και β) από τις εγγραφές δια¬ 
φόρων συνθημάτων, παραστάσεων κ.λπ. η) Μεριμνά για την εφαρμογή της δη¬ 
μοτικής διατάξεως που αφορά στην καθαριότητα της πόλεως. 

α.2. Αποκομιδή απορριμμάτων: 

α) Οργανώνει τη διεξαγωγή της καθαριότητας κατά τομείς της πόλεως. β) 
Εισηγείται τη στελέχωση του Τμήματος με το απαραίτητο και κατάλληλο προ¬ 
σωπικό. γ) Μεριμνάει για τον εφοδιασμό του Τμήματος με τα απαραίτητα εργα¬ 
λεία και σκεύη, και εισηγείται σχετικά με τη βελτίωση ή αύξηση του μηχανικού 
εξοπλισμού του. δ) Κατανέμει το προσωπικό σε συγκροτήματα εξυπηρέτησης 
των βασικών λειτουργιών του καθώς και σε ομάδες εξυπηρετήσεως ειδικών 
αναγκών, ε) Παρακολουθεί και ελέγχει μέσω των επιστατών καθ/τας, τον 
τρόπο με τον οποίο διεξάγεται η αποκομιδή από το προσωπικό του Τμήματος, 
στ) Αποκομίζει και απορρίπτει στο χώρο διαθέσεως απορριμμάτων, τα συνήθη 
απορρίμματα των οικείων, των καταστημάτων, των κάθε είδους επιχειρήσεων 
κ.λπ. που αποτίθενται στους προς αυτών χώρους, ζ) Μεριμνά για την εφαρμογή 
της δημοτικής διατάξεως που αφορά στην καθαριότητα της πόλεως, σ’ ότι 


αφορά την αποκομιδή των απορριμμάτων. 

4. Τμήμα λειτουργίας κήπων και δενδροστοιχιών. 

Η Υπηρεσία κήπων και Δενδροστοιχιών λειτουργεί με την άμεση και υπεύ¬ 
θυνη καθοδήγηση του προϊσταμένου αυτού (Γεωπόνου). 

Ο προϊστάμενος της Υπηρεσίας επιμελείται της συντάξεως και συντάσσει 
προμελέτες και μελέτες Δημοτικών έργων και προμηθειών αρμοδιότητος της 
Υπηρεσίας. 

Επιμελείται της εκτελέσεως σύμφωνα με τις ισχύουσες διατάξεις «Περί εκτε- 
λέαεως Δημοτικών Έργων» των έργων και προμηθειών αρμοδιότητος της Υπη¬ 
ρεσίας. 

Παρακολουθεί τις πιστώσεις που διατίθενται για την εκτέλεση των αντίστοι¬ 
χων έργων. 

Μεριμνά για την παράδοση στο αρμόδιο γραφείο των απαραίτητων στοιχείων 
λογιστικής παρακολούθησης των έργων. 

Μεριμνά για την παράδοση στο αρμόδιο γραφείο μετά την αποπεράτωση των 
έργων πλήρη φακέλων και επιμετρικά στοιχεία για την διενέργεια παραλαβής 
των έργων. Επιμελείται της διεξαγωγής του έργου της Υπηρεσίας σύμφωνα με 
τις αρχές της Γειυπονικής Επιστήμης και σύγχρονες μεθόδους κηπστεχνι- 
κής. 

Η Υπηρεσία Κήπων και Δενδροστοιχιών επιτελεί κατά τομείς τις ακόλουθες 
λειτουργίες: 

Α) Γραφείο Πάρκων και Πλατειών. 

Ασχολείται με την εκτέλεση έργων φύτευσης, συντήρησης,, φυτοπροστασίας 
και φυτοδιακόσμησης των χώρων πάρκων και πλατειών της πόλης και των συ¬ 
νοικιών καθώς και με την καθαριότητα και την αποδομιδή των κλαδιών και των 
χόρτων από τους ανωτέρω χώρους. 

Β) Γραφείο Δενδροστοιχιών. 

Ασχολείται με την δημιουργία και συντήρηση των δενδροστοιχιών στα Δημο¬ 
τικά πεζοδρόμια, στις όχθες των χειμάρρων και την δημιουργία και συντήρηση 
νησίδων πρασίνου στους δρόμους και οδικούς κόμβους. 

Φροντίζει για το κλάδεμα των δενδροστοιχιών ώστε να μην δημιουργούνται 
προβλήματα στην διέλευση πεζών και τροχοφόρων από κλαδιά δένδρων και 
στην σήμανση των δρόμων για την κοπή γερασμένων και επικίνδυνων δένδρων 
και για την απομάκρυνση των κλαδιών από τα πεζοδρόμια καθώς και για την 
φυτοπροστασία των ανωτέρω δένδρων από παράσιτα και ασθένειες. 

Γ) Γραφείο Φυτωρίου - Αποθήκης 

Ασχολείται με την παραγωγή και την προμήθεια των απαραίτητων φυτών 
και σπόρων για τις ανάγκες των πάρκων και των δενδροστοιχιών, με την προ¬ 
μήθεια και την διαχείρηαη των υλικών που χρειάζεται η Υπηρεσία καθώς και με 
την προμήθεια και συντήρηση εργαλείων και μηχανημάτων. 

5. Τμήμα συντηρήσεως με ίδια μέσα δημοτικών, πραγμάτων. 

Το Τμήμα λειτουργεί με την άμεση και υπεύθυνη καθοδήγηση του προϊστα¬ 
μένου και ειδικότερα ασχολείται: 

1) Με τη συντήρηση και βελτίωση πλατειών, παιδικών χωρών, αθλητικών 
χώρων και εν γένει μικρών κοινοχρήστων χώρων καθώς και με τον συντονισμό 
των μηχανημάτων. 

2) Με τη συντήρηση και βελτίωση οδών (άμεση αποκατάσταση βατότητας 
οδών και μικροφθορών κρασπέδων), επιστρώσεις πεζοδρομίων, συντηρήσεως 
μεταλλικών πεζογεφυρών. 

3) Με τη συντήρηση και επισκευή όλων των Δημοτικών κτηρίων. 

4) Με τη συντήρηση και επέκταση του Δημοτικού φωτισμού οδών και κοινο¬ 
χρήστου χώρων, συντηρήσεως των φωτεινών σηματοδοτήσεων και των παρκο¬ 
μέτρων. 

5) Με καθορισμό των χειμάρρων και των προαστειακών χώρων. 

6) Επιμελείται της συντάξεως και συντάσσει προμελέτες των ανωτέρω Δημο¬ 
τικών έργων και προμηθειών. 

Παρακολουθεί και ενημερώνει έγκαιρα για τις πιστώσεις που διατίθενται για 
την εκτέλεση των έργων αρμοδιότητάς του. 

Μεριμνά σε συνεργασία με τη Δημοτική Αστυνομία για τη συγκέντρωση πλη¬ 
ροφοριών και καταγγελιών για φθορές στα Δημοτικά έργα και επιμελείται της 
αμέσου επισκευής αυτών ή της εντάξεως σε πρόγραμμα γενικότερης αντιμετώ¬ 
πισης και παρέχει στοιχεία υπευθύνων και κόστους στο αρμόδιο γραφείο για το 
σχετικό καταλογισμό των δαπανών. 

Μεριμνά για τη σύνταξη των πινάκων απολογισμού και χρεώσεως στους πα¬ 
ρόδιους των αντιστοίχων δαπανών κατασκευής πεζοδρομίων και κρασπεδορεί¬ 
θρων. 

Εισηγείται επί του θέματος χορηγήσεως αδειών τομών καταστρωμάτων και 
πεζοδρομίων για την εγκατάσταση έργων και κοινωφελών οργανισμών και 
ελέγχει την τήρηση των όρων χορηγουμένων αδειών. 

α) Γραφείο συντηρήσεως οδών. 

Συντάσσει μελέτες έργων και προμηθειών και έχει την αρμοδιότητα για την 
εκτέλεση έργων συντηρήσεως οδών και μικρών έργων οδοποιίας. 

Μεριμνά για την εκτέλεση έργων που αναφέρονται σε διανοίξεις οδών, σε πε- 
ριγράξεις Δημοτικών οικοπέδων, σε κατεδαφίσεις ρυμοτομουμένων και ετοιμόρ¬ 
ροπων ακινήτων για την εφαρμογή του σχεδίου πόλεως αφού ολοκληρωθούν 
από το τμήμα Σχεδίου Πόλεως οι προβλεπόμενες από το Νόμο διαδικασίες. 

Ασχολείται με τα έργα επιστρώσεως πεζοδρομίων και συντάσσει τους πίνακες 

αναλογισμού και χρεώσεως της αντίστοιχης δαπάνης. 

ίλαηγεϊται επί του θέματος χορηγήσεως αδειών τομών καταστρωμάτων και 
πεζοδρομίων για την εγκατάσταση έργων κοινωφελών οργανισμών και ελέγχει 
την τήρηση των όρων των χορηγουμένων αδειών. 

β) Γραφείο συντηρήσεως και ανακαινίσεως πλατειών. 

Συντάσσει μελέτες έργων και προμηθειών και έχει την αρμοδιότητα για την 
εκτέλεση έργων συντηρήσεως πλατειών, παιδικών χαρών, αθλητικών χώρων 
και διαμορφώσεως εν γίνει μικρών κοινοχρήστων χώρων. 

Μεριμνά επίσης για την εκτέλεση έργων συντηρήσεως πεζοδρόμων. 

γ) Γραφείο συντηρήσεως κτιρίων. 

Συντάσσει μελέτες έργων και προμηθειών και έχει την αρμοδιότητα για την 
εκτέλεση έργων συντηρήσεως κτιρίων. 

Μεριμνά για την συντήρηση και επισκευή όλων των Δημοτικών κτιρίων. 

Μεριμνά επίσης για την καλή λειτουργία και συντήρηση όλων των ηλεκτρο- 
μηχανολογικών εγκαταστάσεων των Δημοτικών κτιρίων. 

δ) Γραφείο δημοτικού φωτισμού - συντηρήσεως φωτεινών σηματοδοτή¬ 
σεων. 

Συντάσσει μελέτες έργων και προμηθειών και έχει την αρμοδιότητα για την 
εκτέλεση έργων επεκτάσεως και συντηρήσεως του Δημοτικού φωτισμού οδών 
και κοινοχρήστων χώρων. 

Μεριμνά για τη μελέτη και εκτέλεση έργων συντηρήσεως των φωτεινών ση¬ 


ματοδοτήσεων, και παρκομέτρων. 

Άρθρο 5 

Τα θέματα που αφορούν στους διορισμούς, στα καθήκοντα, στους περιορι¬ 
σμούς, στην αστική ευθύνη, στα δικαιώματα, στις μεταβολές υπηρεσιακής κα- 
ταστάσεως, στο πειθαρχικό δίκαιο και στη λύση της υπαλληλικής ή εργασιακής 
σχέσεως, του τακτικού και του με σχέση εργασίας ιδιωτικού δικαίου προσωπι¬ 
κού, που υπάγεται στις διατάξεις του παρόντα οργανισμού, διέπονται από την 
εκάστοτε ιαχύουοα νομοθεσία «περί καταστάσεως προσωπικού του Ο.Τ.Α.». 

Άρθρο 6 

Η κατανομή του προσωπικού στις υπηρεσίες, τα τμήματα και τα γραφεία 
ενεργείται με απόφαση του Δημάρχου. 

Άρθρο 7 

Οι υπάλληλοι υποχρεούνται πέρα από τα υπηρεσιακά τους καθήκοντα που 
περιγράφονται στον παρόντα οργανισμό, να αναλαμβάνουν υπό την ευθύνη τους 
τα υπηρεσιακά αντικείμενα ή να εκτελούν τις υπηρεσιακές εργασίες που ανατίθε¬ 
νται σ' αυτούς από το Δήμαρχο ή τους Δ/ντές της υπηρεσίας». 

Η απόφαση αυτή να δημοσιευθεί στην Εφημερίδα της Κυβερνήαεως. 
βόλος, 26 Οκτωβρίου 1989 
Ο Νομάρχης 

ΓΕΩΡΓΙΟΣ ΔΙΔΑΓΓΕΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



